Kako dovesti stranca u Srbiju - Dnevni list Danas\nPočetna » Ekonomija » Kako dovesti stranca u Srbiju\nPovodom najave ministra rada da će sva sredstva namenjena agencijama koje dovode strane turiste biti vraćena u budžet\nKako dovesti stranca u Srbiju\nMarčeta: Sezona tek počinje * Ministarstvo: Nijedna agencija nije ispunila uslove, ima vremena do 20. novembra\n– Kada kažete strani turista pomislite na Exit i Guču, i Beograd, uoči novogodišnjih praznika kada raste broj gostiju, naročito iz Slovenije i Bugarske. Prošle godine ih je bilo milion u Srbiji i svake naredne taj broj pomalo raste, ali činjenica je da još nije ni blizu onome koliko bi Srbija kao destinacija mogla da privuče.\n0Piše: LJ. Bukvić 05. juna 2016. 21.38\nOtuda je odluka države s početka ove godine da iz budžeta subvencioniše sa 120 miliona dinara turističke agencije koje se bave dovođenjem gostiju iz inostranstva bila dobra ideja, baš kao što je izjava ministra trgovine, turizma i telekomunikacija Rasima Ljajića od pre nekoliko dana da ta akcija „nije dala željene rezultate“ jer agencije nisu ispunile ono što je od njih traženo – došla kao iznenađenje.\n– Dobra je stvar što Ministarstvo želi da podstakne dolazak većeg broja stranih turista u Srbiju i što se te subvencije odnose na domaće turističke agencije. To je za svaku pohvalu. Međutim, još je suviše rano davati bilo kakve ocene jer je sezona tek počela, a rok za dostavljanje dokumenata je 60 dana od dana završetka tura. Posebno je nerealno očekivati da se za nekoliko meseci poveća broj stranih gostiju kao posledica subvencija, s obzirom na to da se poslovi sa stranim turoperatorima ugovaraju po godinu do dve unapred. Nama sezona u suštini počinje tek od maja, tada dolaze organizovane grupe – kaže za Danas Biljana Marčeta, vlasnica turističke agencije Magelan, koja se već 15 godina bavi upravo dovođenjem stranaca u Srbiju i predsednica odbora za receptivni turizam YUTA.\nOna objašnjava, da od januara kreću turistički sajmovi okrenuti ka krajnjim kupcima: Oslo, Utreht, Beč i da se tokom Sajma u Berlinu, koji se organizuje u martu, pravi presek i već tada se može proceniti kakva će biti sezona. Ove godine je, napominje Marčeta, bilo otkaza zbog migrantske krize, te su tada otkazane neke grupe koje su trebale doći u junu i septembru. Tokom juna i jula se ugovaraju termini grupa za narednu godinu i ozbiljni turoperateri objavljuju svoje programe za narednu godinu već u avgustu kada najčešće počinje i prodaja.\n– Uslovi za subvencije su bili da agencija ima rok od 60 dana od dana završetka ture da preda dokumentaciju. To znači da smo mi krajem maja predavali papire za goste koji su bili do kraja marta. A kako prava sezona tada još nije ni počela, jasno je zašto nema rezultata tako brzo – napominje Marčeta.\nUslov da bi se dobila subvencija države jeste i da grupe budu veće od 15 gostiju, tako se po svakom gostu koji ostane minimum tri noćenja dobija 10 evra, a za onog ko ostaje duže od pet dana 15 evra.\n– U Makedoniji su, na primer, te subvencije od 35 do 65 evra. Agencije koje dovode turiste u Makedoniju na osnovu ovih iznosa mogu da snize svoje cene (što značajno utiče i na cenovnu konkurentnost na tržištu, pogotovo za Balkan ture), međutim, kada je to svega 10 ili 15 evra, onda to ne može u značajnijoj meri uticati na podsticaj stranih turoperatora da za partnere biraju agencije iz Srbije – ističe naša sagovornica.\nMarčeta takođe ističe da receptivnih agencija nema više zbog dugogodišnje neadekvatne institucionalne podrške i da su mnoge agencije probale i ubrzo odustajale od ovog posla. U ovom poslu nema instant zarade a reputacija i rezultati se grade veoma polako, uz mnogo upornosti i ne mala finansijska ulaganja.\nVažnije od subvencija je tražnja. A tražnja se kreira promocijom. Marčeta smatra da promocija koju TOS i država Srbija rade ka inostranom tržištu nije dovoljna i da tu u mnogome zaostajemo u odnosu na zemlje iz regiona. P\n– Prošle godine se izdešavao sukob između Rusije i Turske koji smo mogli iskoristiti da smo brzo krenuli u pojačanu kampanju ka ruskom tržištu. Onomad, kada se desilo Arapsko proleće svoju šansu su iskoristili Hrvati koji su munjevito odreagovali i izdvojili dodatni milion eura za promociju na Nemačkom tržištu kako bi sve one koji su odustali od letovanja u Tunisu i Maroku preusmerili sebi. Već naredne godine Hrvatska je bila destinacija broj 1 među nemačkim turistima. Moramo pametno da radimo promocije – napominje Biljana Marčeta.\nKampanje treba da budu usmerene ka ciljnim grupama koje su manje usmerene ka individualnim putovanjima, a više ka grupama. Razlog je u tome što organizovane grupe odsedaju uglavnom u hotelima viših kategorija, traže kvalitetne vodiče, organizovan prevoz, program bogat različitim sadržajima. Sve to znači da oni troše više na destinaciji i da je u lancu dobavljača veći broj učesnika. Takvih turistam, napominje naša sagovornica, najviše ima na različitim tematskim turama (istorijske, arheološke, biciklističke, gastronomske…) I te ture po pravilu traju duže. Oni bi, smatra Marčeta, trebalo da budu naša ciljna grupa kada su u pitanju strani gosti a posebna pažnja treba da se posveti i dijaspori.\nU Ministarstvu turizma su nam potvrdili da agencije koje su do sada aplicirale za subvencije nisu dostavile kompletnu dokumentaciju, ali napominju da će projekat trajati do 20. novembra, tako da šanse još ima za sve.\n– Od 20. januara, od kada su agencije mogle da nakon završetka realizacije putovanja dostavlјaju Ministarstvu dokumentaciju kojom dokazuju pravo na dodelu sredstava subvencije, pristiglo je sedam zahteva. Komisija sa zadatkom da vrši uvid u sve podnete zahteve, a koju pored predstavnika Ministarstava čine i predstavnici strukovnih udruženja turističkih agencija, konstatovala je da nijedan od podnetih zahteva ne ispunjava uslove za dodelu subvencija s obzirom da ni u jednom slučaju nije dostavljena dokumentacija propisana Uredbom – napominju za Danas u ovom Ministarstvu.\nImajući u vidu da je u pitanju pilot projekat koji će trajati sve do 20. novembra, u Ministartsvu turizma kažu kako ipak veruju da će domaće turističke agencije u narednom periodu intenzivnije nastaviti da rade na dovođenju stranih turista kao i da će Ministarstvu dostavljati svu neophodnu dokumentaciju kako bi ostvarili pravo na subvenciju.\nKomentatišući izjavu ministra Ljajića o mogućnosti da se planirana sredstva vrate u budžet, Marčeta kaže da neveliki broj agencija koje se bave receptivnim turizmom ne bi imao ništa protiv ako bi sva planirana sredstva bila preusmerena na kampanje na ciljanim tržištima i ka ciljanim grupama a u dogovoru i koordinaciji kreatora kampanja, TOS-a i receptivnih agencija.\n– Rezulate ne treba očekivati preko noći a potrebno je ispoštovati dinamiku i raspored rada turoperatora. Kampanje treba da kreiraju tražnju za programe koji će se naći u brošurama i na sajtovima turoperatora i agencija – ističe Marčeta.\nU Ministarstvu kažu da su ispoštovali sve zahteve predstavnika agencija, kao i da su spremni da i naredne godine uvaže sve njihove konstruktivne predloge.\n– Spremni smo da i naredne godine obezbedimo sredstva za subvencionisanje ali isto tako očekujemo da domaće agencije pokažu veće interesovanje i zalaganje kako bi broj dolazaka stranih turista u Srbiju kontinuirano rastao što nam je svima cilj – napominju u Ministarstvu trgovine, turizma i telekomunikacija.


Srbija i Evropska investicona banka potpisale finansijski ugovor o gradnji autoputa Niš-Merdare u vrednosti od 100 miliona evra; Zorana Mihajlović: Ovaj put će omogućiti Srbiji da izađe na more | Hronika\nPočetna strana > Hronika > Srbija i Evropska investicona banka potpisale finansijski ugovor o gradnji autoputa Niš-Merdare u vrednosti od 100 miliona evra; Zorana Mihajlović: Ovaj put će omogućiti Srbiji da izađe na more\nSrbija i Evropska investicona banka potpisale finansijski ugovor o gradnji autoputa Niš-Merdare u vrednosti od 100 miliona evra; Zorana Mihajlović: Ovaj put će omogućiti Srbiji da izađe na more\nBeograd -- Potpisan je finansijski ugovor o gradnji auto-puta E-80 Niš-Merdare u vrednosti od 100 miliona evra.\nU Vladi Srbije danas je potpisan još jedan ugovor o investicionom grantu u vrednosti od 40,6 miliona evra, koji su, osim ministarke Mihajlović i predstavnika EIB Morgada, potpisali i ministar za evropske integracije u Vladi Srbije Jadranka Joksimović i pomoćnik direktora "Koridora Srbije" Dušan Purić.\n"Radili smo tri godine na ovom projektu. Danas smo potpisali dva važna ugovora koji predstavljaju bitan korak ka početku izgradnje, iako je bilo puno kritika i pitanja da li postoji interesovanja za izgradnju tog auto-puta", rekla je Mihajlovićeva na konferenciji za medije.\nIstiče da auto-put Niš-Merdare nije samo važan za razvoj privrede i povezivanje okruga, već je, kaže, važan i sa političkog asekta, jer pokazuje interes i želju Srbije da do rešenja dolazi kompromisom.\nMihajlovićeva je navela da će ovaj put omogućiti Srbiji da izađe na more.\nPrema njenim rečima, to je jedan od šest auto-puteva koji će se u Srbiji graditi tokom 2019. i 2020. godine.\n"Danas smo imali sastanke sa predstavnicima Vlade Srbije, sa kojima smo razgovarali o mogućoj grupi projekata koje bismo možda mogli da podržimo kako bismo doprineli rastu i prosperitetu Srbije", rekao je Morgado.\n"Osim ovog auto-puta, koji se zove i 'Auto-put mira', takođe planiramo da taj deo bude povezan i vodnim saobraćajem”, rekla je komesarka Bulc.


Delegaciju „karioka” su dočekali Ivica Iliev i Dragan Velanac. Dve delegacije su razmenile prigodne poklone kao i želje za uspehom u predstojećem periodu.\nPrimarni cilj posete bio je da se Južnoamerikanci upoznaju sa uslovima na stadionu u Humskoj budući da će baš u Brazilci u subotu odigrati prijateljsku utakmicu protiv selekcije Zelenortskih Ostrva na stadionu crno-belih, a sve u sklopu priprema za odlazak na Olimpijske igre.\nZadovoljni onim što su videli i mogućnostima koje pruža stadion Partizana iz brazilske delegacije su odlučili da i drugi kontrolni meč odigraju na istom mestu. U tom meču rival će im biti selekcija Srbije koju sa klupe predvodi Zvonko Živković.\nTokom boravka u Humskoj, legendarni fudbaler Brazila, čiji je gol protiv selekcije Holandije u četvrtfinalu Mondijala u SAD ušao u istoriju svetskog fudbala, imao je prilike da razgovara i sa navijačima crno-belih, a jednoj devojčici koja je došla da poseti stadion svog omiljenog kluba poklonio je i kačket, dok je Ivici Ilievu, kao predstavniku Partizana uručio dres fudbalske reprezentacije Brazila.\nS druge strane, od Partizana je na poklon dobio crno-beli dres s brojem šest, kao i iskrene želje da se njegova ekipa u Tokiju okiti titulom olimpijskog šampiona.


Nastavljamo priču, započetu juče, o proizvođačima koji na dobrovoljnoj bazi rade vizire, suštinski značajne zaštitne maske za zdravstvene radnike. Među dobrovoljno javljenim proizvačima je i Beograđanka Milica Ćorović\nNa naslovnoj fotografiji možete da vidite takozvane plastike za vizire. Milica, inače vlasnica firme Strivami profesionalno izrađuje popularne modlice za kolače, a u ovim danima vanrednog stanja, kako kaže, okrenula se proizvodnji vizira da bi dala svoj doprinos u borbi protiv pobede nad pandemijom uzrokovanom koronavirusom.\nDelovi koje Milica Ćirović, poput drugih svojih sada istomišljenika i kolega, pravi za vizir maske jesu i efektni i efikasni. Moćna su zaštita za lekare, medicinske sestre i tehničko osoblje u zdravstvenom sektoru a osim ostalih gradova u Srbiji, ova donatorka svoje vizire uputila je i u Sombor.\nPodsećamo, da se sa svim detaljima možete upoznati i putem fejsbuk stranice Vizionari Srbije:\nViše iz ove kategorije « Nedelja, 29. mart: Rad trgovinskih objekata u Somboru za snabdevanje starijih sugrađana\tObaveštenje svim pčelarima: Suzbijanje štetnih insekata na usevima do kraja aprila - Zapadna Gradina kraj Sombora »


Eintracht Frankfurt - Hoffenheim: Analiza utakmice | Sportske Kladionice\nHome Sportsko klađenje Prognoze utakmica Eintracht Frankfurt – Hoffenheim: Analiza utakmice\nEintracht Frankfurt – Hoffenheim: Analiza utakmice\nNikada nije lako vikendom odlučiti se samo za jednu ili dve utakmice koje će poneti etiketu Tip Dana, te se uvek trudimo da naše analize i tipove radimo na taj način da predstavljaju pravi value u očima igrača. Danas imamo jednu izrazito zanimljivu utakmicu koja se igra u okviru Nemačke Bundeslige, gde na stadionu Deutsche Bank Park igraju Frankfurt i Hoffenheim. Imajući u vidu kako su krenuli u ovu sezonu, sasvim smo sigurni da gledaoci mogu da očekuju jednu zabavnu utakmicu između dve vrlo kvalitetne ekipe.\nDomaća ekipa je u prvom kolu “kiksala” na domaćem terenu jer su odigrali samo 1-1 sa Arminia Bielefeld, ali su zato u drugom kolu iskalili sav svoj bes na ekipi Hertha i pobedili na gostovanju rezultatom 3-1. Zaista se čini da je trebalo malo vremena ovoj ekipi Frankfurta da se “namesti” nakon što je prodat prošle sezone Luka Jović, koji je bio zasita nosilac ekipe.\nNjihovi protivnici, ekipa Hoffenheim sa druge strane trenutno zauzima prvu poziciju na tabelu pošto su u prvom kolu prilično srećno savladali ekipu Koln golom u nadoknadi rezultatom 3-2, a onda su u drugom kolu razbili aktuelnog šampiona Bayern Munich, rezultatom 4-1. Nam se lično zaista sviđa kako je posložena ova ekipa Hoffenheima, pošto u napadu imaju odličnog Krmarića, kao i Dabboura.\nTrener domaće ekipe ne može da računa na povređene Filipa Kostića, Evan NDicka, i Jetro Williamsa koji su svi povređeni, dok gosti ne mogu da računaju Bicakcica, koji je povredio koleno i neće ga biti duži vremenski period na terenu.\nOve dve ekipe su igrale 22 puta do sada, domaći su pobedili 7 puta, 7 puta je bilo nerešeno, a gosti su pobedili 6 puta. Što se tiče golova, bilo je šarenih rezultata, odnosno utakmica sa mnogo, ali i malo golova, ali na poslednjih 6 utakmica , čak 3 puta je bilo manje od tri gola. Ipak, na 5 od poslednjih 6 utakmica viđeno je da obe ekipe postignu pogodak.\nIako trendovi nisu prikladni ovom meču, smatramo da postoji ogroman valu na igri više od tri gola. Obe ekipe imaju neverovatan napadački potencijal, i iako smatramo da je kvalitet na strani gostiju, nikako ne mislimo da je pametno igrati konačan rezultat. Smatramo da je najbolje na ovoj utakmici odigrati Over 3.25 Goals (da obe ekipe postignu više od tri gola na ovom meču), koja opklada se plaća odličnom 1.73 kvotom u sportskoj kladionici 22Bet.


Dijasporo, čuvaj se lažnih dinara!\nDolazak u domovinu dijasporu bi mogao da suoči s novim problemom, falsifikovanim dinarima, koji su, kako se sve glasnije čuje, preplavili Srbiju i prema nekim procenama, dostižu čak petinu novca...\nBokseri ginu kao dileri i "gorile"!\nMeđu uhapšenim, ubijenim ili akterima kriminalnih obračuna sve su češće sportisti borilačkih veština.\nSerijske ubice(1): Balkanski zločinci s Biblijom\nSrbija, zvanično, nema nijednog serijskog ubicu, ako se izuzme legendarni davitelj iz jugoslovenskog filma, koji ubija dame koje ne vole karanfile. Kriminolozi, pak, smatraju da je problem što naš...\nZločin među Srbima (3): Žene s nožem, deca s pajserom\nKriminolog Zlatko Nikolić smatra da kriza u kojoj građani Srbije žive decenijama nije razlog za povećanje broja ubistava. On tvrdi da je kriza samo doprinela da se spusti prag tolerancije, pa smo...\nSerijal: Od kriminalaca napravili žrtve (2)\nU Francuskoj policijski funkcioneri i ministri ne mogu ili neće da shvate da je na Kosovu reč o mafiji, a ne žrtvama varvarstva Srba, kao što se predstavlja, kaže Gzavije Raufer, direktor...


Pobede fudbalera i rukometaša Topličanina | Regionpress\n16 maja, 2021 16 maja, 2021 RegionPress\t0 Comments\nU okviru 34. kola fudbalskog prvenstva Srpske lige Istok OFK Topličanin je dočekao ekipu Trstenik PTT. Pobeda je pripala domaćinima rezultatom 3-2.\nUtakmica se odigrala u subotu a igrači domaćih su bili motivisaniji i zasluženo pobedili. Posle 34. kola plavo beli zauzimaju 16. mesto a ekipa Trstenik PTT 10. mesto. Sledeće kolo Topličanin gostuje ekipi Kablovi koja se nalazi na pretposlednjem mestu na tabeli.\nRukometaši Topličanina su gostovali u Žitorađi protiv istoimene ekipe u okviru 19.kola Super B lige Istok-Zapad. Ekipa iz Prokuplja je bila favorit pred ovaj meč obzirom da domaći tim zauzima poslednje mesto i da su u dosadašnjem toku prvenstva bez pobede. Topličanin je odneo pobedu rezultatom 17 – 27 (7 – 12). Nakon ovog kola ekipa iz Prokuplja zauzima 5. mesto na tabeli sa skorom od 9 pobeda 1 nerešene i 9 poraza. Sledeće kolo Topličanin dočekuje Belu Planku, ekipu koja vodi grčevitu borbu za opstanak.\n← Obaveštenje Štaba za vanredne situacije opštine Blace\nTO Kuršumlija na otvaranju letnje promotivne kampanje „Biram Srbiju“ →\n10 juna, 2021 10 juna, 2021 RegionPress\t0


Teret premijerno na Festivalu autorskog filma\nU subotu 24. novembra od 20 časova na Festivalu autorskog filma, u Kombank dvorani, premijerno će biti prikazan dugo očekivani film Teretreditelja Ognjena Glavonića.\nOvo ostvarenje o kome se mnogo govorilo i pre nego što ga je iko u Srbiji pogledao osvojilo je mnogobrojne nagrade i priznanja na prestižnim festivalima širom sveta: premijeru je imao na Filmskom festivalu u Kanu, iza toga je osvojio Nagradu Roberto Roselini u kineskom gradu Pingjau na Festivalu Pritajeni tigar, skriveni zmaj, Zlatna kolica za najbolji dugometražni film Zagreb Film Festivala, Specijalnu nagradu na ljubljanskom Liffe festivalu. Ognjen Glavonić je za Teret nagrađen za režiju na Festivalu u Košicama, a glavnom glumcu Leonu Lučevu pripalo je Srce Sarajeva na ovogodišnjem Sarajevo film festivalu za Najbolju mušku ulogu.\nFilm prati Vladu, vozača kamiona u vreme NATO bombardovanja Jugoslavije 1999. godine koji prevozi nepoznat tovar. Dok prolazi kroz razorenu zemlju, okružen posledicama rata, pokušavajući da pronađe put, Vlada ne zna i ne želi da sazna šta je to što prevozi. Ova odlično režirana drama specifičnog vizuelnog stila je antiratni film koji otvara pitanje ne samo o odnosu prošlosti i sadašnjosti kroz kosovsku dramu iz devedestih godina prošlog veka, nego i o potrebi ljudi koji žive na Balkanu da povežu rasturen istorijski narativ kroz živote više generacija.\nPored Leona Lučeva za kojeg kritika kaže da je ovo njegova najbolja uloga do sada, što samo potvrđuje prestižno priznanje u Sarajevu, glumačku ekipu čine: mladi glumac Pavle Čemerikić, Tamara Krcunović, Ivan Lučev, Igor Benčina.\nZbog velikog interesovanja, pored premijere koja je zakazana za 24. novembar, publika će imati priliku da na Festivalu autorskog filma Teret pogleda u još šest termina u: Kombank dvorani, Bioskopu Fontana, Dvorani Kulturnog centra Beograda, Centru za kulturu Vlada Divljan i Domu kulture Studentski grad.


Hrvatska: Tina Puhalo Grladinović novi direktor kompanije K pivovari\nTina Puhalo Grladinović, dugogodišnji rukovodilac korporativnih komunikacija Zagrebačke pivovare, od 1. februara 2018. godine preuzeće poziciju direktora kompanije K pivovari, koja je kompanija-ćerka Zagrebačke pivovare.\nKako je saopšteno iz kompanije, prelaskom iz sektora komunikacija na rukovodeće mesto kompanije K pivovari, Tina će biti odgovorna za upravljanje poslovanjem kultne pivnice Pivane i nedavno izgrađene mikropivovare Grif, koja proizvodi nepasterizovane i nefiltrirane vrste specijalnih piva.\nOvo imenovanje veliko je priznanje mom radu u Zagrebačkoj pivovari, gde sam tokom svoje gotovo četrnaestogodišnje karijere ustanovila funkciju korporativnih komunikacija. Zahvalna sam što mi je Zagrebačka pivovara dala brojne prilike za lični rast i razvoj, i kao tržišni lider omogućila sprovođenje komunikacijskih projekata i platformi koji su unapredili i odnose s javnošću i našu industriju, istakla je Grladinović.\nOna se Zagrebačkoj pivovari pridružila 2004. godine na poziciji rukovodioca korporativnih komunikacija. Godine 2014. postaje odgovorna i za tržište BiH. U višegodišnjem radu stekla je bogato iskustvo iz područja upravljanja korporativnim komunikacijama, brend PR-a i odnosa s deonicima važnim za sektor pivarstva. S obzirom na međunarodnu poziciju Zagrebačke pivovare, kao deo Molson Coors grupacije, 3. vodeće industrije piva u svetu, Tina je takođe rukovodila projektima na evropskom nivou, pratila trendove i razmenjivala iskustva sa stručnjacima iz industrije i izvan Hrvatske.


Donacija zaštitnih maski vršačkim vrtićima (VIDEO) - eVršac\nKompanija „Eko unija SN“ iz Beograda donirala je pakete humanitarne pomoći Predškolskoj ustanovi „Čarolija” iz Vršca i time olakšala posao svim zaposlenima u vršačkim vrtićima koji počinju sa radom u ponedeljak, 11. maja. U paketima je 2.200 zaštitnih maski.\nDonaciju je uručio Aleksandar Milović, vlasnik i direktor preduzeća „Eko unija SN” a u ime Grada Vršca istu je primila gradonačelnica grada Vršca Dragana Mitrović i direktor predškolskih ustanova „Čarolija” Emilija Dangubić.\nZahvaljujem se na donaciji „Eko uniji“ iz Beograda koja je donirala vršačkoj predškolskoj ustanovi „Čarolija“ zaštitnu opremu. Moram da kažem da je interesovanje roditelja za boravak dece u predškolskim ustanovama veoma veliko, preko 130 dece se prijavilo da od ponedeljka, počinje da boravi u predškolskim ustanovama. Svi radnici i vaspitači, ali i svo drugo pomoćno osoblje u predškolskoj ustanovi „Čarolija“ testirani na Korona virus, tako da roditelji mogu da budu mirni i da od ponedeljka slobodno ostave svoju decu u vršačke vrtiće, rekla je Gradonačelnica Grada Vršca Dragana Mitrović.\nDirektorka predškolske ustanove „Čarolija“ Emilija Dangubić naglasila je da su svih 36 parametara ispunjeni.\nČak i više od toga, jako smo obazrivi i ne želimo da napravimo nikakvu grešku, jer su u pitanju deca. Na ulazu će biti medicinska sestra koja radi na preventivi, koja će meriti temperaturu i deteta i roditelja, prolaziće se kroz dezobarijeru i u jednom momentu će moći da uđe samo tri roditelja sa troje dece. Oni će se brzo spremiti i onda će ući sledeći troje, tako da molimo roditelje da budu strpljivi, jer sve ovo što radimo, radimo za dobro dece, rekla je Dangubić.\n„Eko unija SN“ je za vreme vanrednog stanja donirala pakete pomoći bolnicama u Požarevcu, Novom Sadu, Kosovskoj Mitrovici, Zemunu, Pančevu, „Dr Dragiša Mišović” i Bežanijska kosa u Beogradu i Domu zdravlja na Vračaru, kao i drugim zdravstvenim ustanovama. Do sada je uručeno oko 12.000 zaštitnih maski i 1.600 kompleta posteljina, a sada nastavlja sa donacijama vrtićima.


RTS :: Selaković: Zahvalnost Italiji na podršci, u novembru zajednička sednica dve vlade\nPolitika Selaković: Zahvalnost Italiji na podršci, u novembru zajednička sednica dve vlade\nutorak, 22. jun 2021, 12:46 -> 13:23\nMinistar spoljnih poslova Nikola Selaković izjavio je da Italija podržava nastavak proširenja Evropske unije i zahvalio vladi te zemlje što podržava Srbiju u procesu evropskih integracija. Dijalogom do konačnog rešenja između Beograda i Prištine, poručio italijanski ministar Di Majo.\nPodseća da se poseta italijanskog ministra realizuje nepuna tri meseca nakon njegove posete Rimu, kada je između dva ministarstva potpisan Sporazum o saradnji i razumevanju kojim su definisani konkretni vidovi saradnje od političkih konsultacija, razmene iskustava, razmene iskustava u oblasti ekonomske diplomatije...\nDi Majo: Dijalogom do konačnog rešenja između Beograda i Prištine\nItalija je uverena da je pomoć koju pruža Brisel, uz punu podršku SAD, dijalogu između Beograda i Prištine, istorijska prilika za obe strane i zato pružamo veliko ohrabrenje da nastave sa pregovaranjem kako bi se našlo rešenje i da bi raskrstili sa prošlošću, izjavio je šef italijanske diplomatije.\nNa zajedničkoj konferenciji sa kolegom Nikolom Selakovićem, Di Majo je rekao da će to biti poruka koju će za nekoliko sati ponoviti i u Prištini, gde će biti u zvaničnoj poseti.\nDi Majo je istakao da je kosovsko pitanje središnje pitanje za stabilnost Zapadnog Balkana i bezbenost čitave Evrope.\nGovoreći o evropskom putu Srbije, šef italijanske diplomatije izrazio je nadu da će današnja Međuvladina konferencija u Luksemburgu predstavljati početak intenziviranja dijaloga između Beograda i Brisela.\n"Cilj koji treba ostvarati jeste ubrzavanje pregovora za pridruživanje Srbije, jer zaista tvrdimo, sa punim ubeđenjem, da postoji neophodnost rada u tom smeru. Sa ministrom Selakovićem sam razgovarao o važnosti nastavka i napredovanja reformi da bismo pridružili vašu državu Evropi", rekao je Di Majo.\nOn je čestitao Srbiji na radu koji je ostvarila na tom putu i dodao da je ovo sigurno naporan period za Srbiju, ali da ima potencijal da napreduje sa uspehom, kao i da na tom putu može da računa na pomoć Italije.\n"Za nas je proces proširenja na Zapadni Balkan strateški prioritet evropske agende i nastavićemo da činimo sve što je u našoj moći, čak i u Briselu, da bi ulazak svih država iz regiona ostao jedan opipljiv cilj", naglasio je di Majo.\nKaže da je sa ministrom Selakovićem imao produktivan razgovor zasnovan na bilateralnim odnosima i sa velikim optimiznom zbog održavanja buduće sednice vlada Srbije i Italije u novembru.\nGovoreći o ekonomskoj saradnji, Di Majo je istakao da je Italija već prvoklasni partner Srbije i dodao da bez obzira na pad usled pandemije, trgovinska razmena između Srbije i Italije je prošle godine iznosila oko tri milijarde evra.\nKaže da Italija sa tačke gledište izvoza trenutno drži istorijski rekord, pa je, ističe, razmena sa Srbijom jedan od stubova tog rasta.\nDi Majo navodi da u Srbiji postoji 600 preduzeća koja zapošljavaju više od 40.000 ljudi i dodaje da su ponosni na činjenicu da italijanska preduzeca ulažu u Srbiju.\nPoručuje da su politički i ekonomski odnosi između Srbije i Italije odlični, kao i kulturni odnosi, a zahvaljujući, kako kaže, brojnim sličnostima između naša dva naroda.\nKlačar o dijalogu uz posredovanje EP: Neće biti sveobuhvatnog dogovora, moguć parcijalni kompromis


Opšta Bolnica Ćuprija – Služba vaskularne hirurgije\n09/07/2013 AdministratorНема коментараOdeljenja\nNAZIV: Vaskularna hirurgija\nŠEF ODSEKA-ODELJENJA: Dr Jovan Delić, spec. opšte i vaskularne hirurgije\nDo 1998. godine u Bolnici Ćuprija nije bilo specijaliste vaskularne hirurgije. Dolasakom Dr. Jovana Delića sa subspecijalizacije, u našoj bolnici počinje se sa vršenjem sledećih vaskularno-hirurških operacija:\nBy pass, inetrpositio grafti, trombectomiae, endarterectomiae, AVF (fistule) za potrebe hemodijalize, rekonstrukcije povreda magistralnih krvnih sudova.\nDr. Jovan Delić jedan je od veoma priznatih stručnjaka iz oblasti vaskularne hirurgije, autor je više radova iz ove oblasti, na ovoj stranici možete pogledati pojedine od radova. U Ćuprijskoj bolnici godišnje se izvrši … vaskularnih operacija\nBroj lekara: 1\nMedicinske sestre – tehničari 2\nBroj bolesničkih postelja: 6


Jovana Đurović | 03. maj 2019.\nSaid: Veliki problem je retorika predsednika Vučića i ostalih vladinih zvaničnika protiv slobode medija – uprkos izjavama pojedinih zvaničnika da se sloboda mora poštovati. Generalno, postoji određen nivo animoziteta prema medijima i nezavisnim novinarima. Nažalost, u Srbiji se zvaničnici boje nezavisnog izveštavanja i zato žele da ograniče slobodu medija. Zapravo, u demokratskim društvima vlade ne samo da moraju da podrže slobodu medija, već da garantuju bezbednost novinara, bez obzira na to da li su to novinari državnih, nezavisnih, stranih ili opozicionih medija, a to nije slučaj u Srbiji. Jedina nada koju novinari u Srbiji imaju jeste da neke strane zemlje, institucije, NVO poput naše otvoreno govore protiv represije koju sprovodi vlast u Srbiji.\nSaid: Kao što sam pomenula, nažalost, medijske slobode i ljudska prava nisu na vrhu liste prioriteta, kada se međunarodni zvaničnici iz zapadnih, demokratskih zemalja sastaju sa zvaničnicima u Srbiji. Ali mi pokušavamo da utičemo na predstavnike zapadnih zemalja da se, kada putuju u Srbiju, sastanu ne samo sa vladinim zvaničnicima i predstavnicima državnih medija, već i sa novinarima iz nezavisnih medija, kako bi dobili celokupnu sliku situacije u zemlji. Recimo, kada je nemačka kancelarka Angela Merkel došla u Azerbejdžan, nije se sastala samo sa predsednikom Azerbejdžana – koji je takođe poznat po autokratskom odnosu prema medijima, već i sa aktivistima za ljudska prava i nezavisnim novinarima. Saslušala je njihove argumente i moram da kažem da to mnogo znači novinarima na terenu.\n„Novinari nisu neprijatelji države – država ih smatra neprijateljima“\nSaid: Za tango je potrebno dvoje. Ne možete samo vladi da ispostavjlate zahteve, bez da vi, kao novinari, sami ne pokušate da promenite nešto. Ali, s druge strane, niste u prilici da nešto menjate ako vam se preti – na internetu ili u stvarnom životu, fizički ili na drugi način. Novinari imaju svoje porodice, brinu za njihovu bezbednost. Veoma je teška situacija i ne želim da im ja, iz bezbedne fotelje ovde u Njujorku poručujem kako da se bore za svoju slobodu, dok se svakodnevno suočavaju sa rizicima. Želim samo da znaju da su organizacije poput naše uvek tu za njih, da im ne pomažemo samo kroz aktivizam, nego smo tu da dajemo i finansijsku podršku onima koji su u pravnim problemima, u zatvoru, i onima koji su povređeni na zadatku pokrivamo medicinsku negu. Želim da novinari u Srbiji to znaju.\n„Moram da napomenem i da stepen slobode medija možete da izmerite prema odnosu vlasti prema nezavisnim novinarima. Ima zemalja u kojima nema istraživačkih novinara, a dobra stvar u Crnoj Gori je što i dalje ima onih koji žele da istražuju korupciju u vladi ili poslove uticajnih ljudi. Znači, postoji određen stepen slobode medija, ali pretnje koje dobijaju ne samo od vladinih zvaničnika nego i od onih koje istražuju, svakako jesu lakmus papir koji pokazuje da i dalje ima mnogo otvornih pitanja kada je reč o slobodi medija u Crnoj Gori“, zaključila je Gulnoza Said.\nFridom haus Gulnoza Said Komitet za zaštitu novinara Reporteri bez granica\n← Pre dve decenije NATO srušio zgradu TVNS\nBodrožić: Vladaru Srbije poručiti da se sa ovakvim tretmanom medija ne može u EU →


ministar - Istinomer\nPočetna Oznaka: ministar\nVlada odlazi na kratkim nogama\nPredstavnici vlasti nisu pred održavanje izbora proglašavali pobedu nad koronom, mediji su sada slobodniji nego što je bio slučaj pre promene vlasti, naša država je za tri godine izgradila 200 kilometara puta više nego ranije, na ulicama Srbije je bilo više ubistava pre dolaska “naprednjaka” na vlast. Sve ovo, iako je apsolutno netačno, mogli smo da čujemo od ministara odlazeće Vlade tokom protekle tri godine.\nMinistri neće imati veće plate\nPredsednik Vlade Aleksandar Vučić o povećanju plata ministrima. (Jutjub kanal SNS-a, 12. 3. 2016. godine)\nIskoristite me, promenio sam više premijera\nMinistar bez portfelja zadužen za vanredne situacije o svom iskustvu. (Alo, 23. 8. 2015. godine)\nMinistar za rad, zapošljavanje, boračka i socijalna pitanja Aleksandar Vulin izjavio je da je legitiman stav NVO koje traže njegovu smenu, ali da ne vidi šta je razlog tome, ističući da je predsednik Vlade Srbije taj koji o tome odlučuje. Foto: Aleksandar Vulin/Stock Samo u poslednjih mesec dana nekoliko članova vlada evropskih […]


Zelenović: U Strazbur idem da branim svoju državu - Politika - Dnevni list Danas\nPočetna » Politika » Zelenović: U Strazbur idem da branim svoju državu\nGradonačelnik Šapca Nebojša Zelenović odgovarao je na pitanja građana na Fejsbuk strani lista Danas u okviru rubrike Intervju na mreži\n9Piše: Selena Kosorić 03. novembra 2018. 13.00\nOn je, odgovarajući na pitanja građana na Fejsbuk stranici lista Danas u okviru rubrike Intervju na mreži, naveo da je zajedno sa kolegama Sašom Paunovićem iz Paraćina i Milanom Stamatovićem iz Čajetine, probleme o kojima će govoriti u Strazburu, pokušao da reši pred nadležnim institucijama Republike Srbije, nažalost, bez uspeha.\n“Napisao sam sedam pisama predsedniku, devet pisama premijerki i 10 pisama ministru Antiću, dva sastanka sa ministrom Ružićem i sve bez rezultata”, istakao je Zelenović.\nOdgovarajući na pitanje da li osuđuje napade na porodicu predsednika Aleksandra Vučića i da li se “ograđuje od kolega iz te ekipe koja svakodnevno vređa svoje političke protivnike poput Veselinovića i ostalih”, gradonačelnik Šapca je uzvratio da “Savez za Srbiju nije savez protiv Vučića, nego savez za fer i poštene izbore”.\nOn je podsetio da su se, nakon Veselinovićevog postupka, izvinili i Dragan Đilas i Željko Veselinović, kao i on sam, ali da nije čuo nijedno Vučićevo izvinjenje “za svakodnevne uvrede koje upućuje svakom političkom protivniku u Srbiji” i dodao da će se potruditi da se takve situacije više ne dešavaju.\nIstakao je i da ne zna šta je sa sudskim postupkom koji se vodi protiv njega niti u kojoj je fazi, kao i da nije dobio odluku Višeg suda i da ovaj slučaj nije komentarisao, ali da “zna ko jeste”.\n“To najbolje zna taksista sa aerodroma kome su tužioci, policajci i predsednik Suda u Šapcu obavezni da dostavljaju sve podatke”, odgovorio je Zelenović i dodao da je “tužna činjenica da neki politički komesari predstavljaju vlast umesto vlasti i zloupotrebljavaju policiju, tužilaštvo i BIA-u i vrše pritisak na sudove”.\nJedno od pitanja odnosilo se i na njegov prijem kod Islama Husaja “pod otkriljem lažne države Kosovo, dok Srbija pokušava da očuva svoju teritoriju”.\nZelenović je objasnio da se radi o projektu koji prati Ministarstvo državne uprave i lokalne samouprave Republike Srbije (što je, kako kaže, dokaz licemerja vlasti), a u koji su uključeni manji gradovi Srbije, Albanije i Kosova, gde je on, ispred Grada Šapca, pozvan kao “primer dobre prakse”, a koju je u svoja dokumenta prenela i delegacija Grada Peći.\nOvom prilikom Zelenović je posetio i Peć, Pećku patrijarišiju i srpsko selo Goraždevac.\n“Podsetiću Vas da nema vlasti na Kosovu bez Srpske napredne stranke, odnosno Srpske liste, koja obezbeđuje većinu Tačiju i Haradinaju. To je još jedan dokaz licemerja SNS-a”, istakao je šabački gradonačelnik.\nDa je SNS pobedila 2016, Jazaki bi otišla u Kruševac\nNajviše postavljenih pitanja bilo je u vezi sa lokalnim temama, poput rekonstrukcije saobraćaja, zaposlenosti itd. U Šapcu, kako je naveo, može da se zaposli svako, “bio ili ne bio član neke partije”, dodajući da onaj ko ozbiljno traži posao, neće imati problem da ga nađe.\n“Ima puno kompanija koje u ovom trenutku traže ljude kvalitetne, odgovorne i vredne”, pomenuvši pritom kompanije Jazaki, Hemofarm-Štad, Mond i druge. Kompanija Jazaki, kako je kazao, da je na izborima 2016. godine pobedila Srpska napredna stranka, bi otišla u Kruševac, “kako je prvobitno i bilo odlučeno u SNS-u”.\ngradonacelnik sapca, intervju na mrezi, Nebojša Zelenović, strazburBeograd\nDario Babic kaže:\n03. novembra 2018. u 13.31\nZelenovic trazi medjsku paznju samo.\n03. novembra 2018. u 15.27\nPoštovani, ne traži on medijsku pažnju, već pravdu.\n03. novembra 2018. u 15.13\nBravo za gospodina Zelenovica.\n03. novembra 2018. u 17.32\nPretera ga sad Zelenović!\n03. novembra 2018. u 17.47\nGospoda ne idu do Strazbura da se tuzakaju.\n03. novembra 2018. u 18.03\n03. novembra 2018. u 16.50\nTi sam krsis zakon, a ti treba da branis Srbiju od necega…strasno.\n03. novembra 2018. u 16.52\nNajgore je sto on misli da pomaze Srbiji, a prvi krsi njene zakone.\n03. novembra 2018. u 19.57\nU Strazbur ideš da braniš sebe i svoje mahinacije koje si radio, za narod ne brini ima ko da misli na njega.


Ivković: Nećemo sada o ciljevima - Košarka, Reprezentacija\nIvković: Nećemo sada o ciljevima\nAleksandar Milosavljević 08.07.2013., 22:38\nSelektor Srbije Dušan Ivković nije želeo da priča o cilju košarkaške repreznatcije na predstojećem Evropskom prvenstvu u Sloveniji. Iskusni stručnjak namerava prvo da se upozna sa zdravstvenim biltenom igrača, kao i sa sedmoricom debitanata.\n„Ne bih sada želeo da razgovaram o takmičarskom cilju jer imamo jako mnogo mladih igrača i kvalitetan program priprema, ali stvarno ne mogu da predvidim koliko brzo će oni napredovati. O takmičarskim ciljevima ćemo razgovarati tek posle poslednjeg mini ciklusa priprema“, kazao je Ivković i potom dodao:\n„Ja sam pre svega trener i nije moja kompetencija da govorim o stanju povreda, ali napravili smo kvalitetne programe za individualni rad igrača, da pomognemo i svima onima koji imaju problema sa povredama. Osim trojice koji su bili nosioci tima, ja sam u poslednjem trenutku ostao i bez stručnog štaba, što je za mene jako ozbiljan problem. Pozvali smo i adekvatne trenere, čeka nas jako ozbiljan posao i ja verujem da ćemo ga ispuniti“, konstatovao je on.\nNepojavljivanje Milana Mačvana zateklo je prisutne, ali je Ivković izjavio da mu je naš centar u poslednjem razgovoru rekao da nije zadovoljan formom u kojoj se nalazi.\n„Ja nemam informacije zašto on nije došao. Kada pričamo otvoreno, mi smo to i očekivali. U našem poslednjem razgovoru mi je rekao da nije zadovoljan svojim klupskim partijama i da bi želeo da radi na sebi i napreduje. Ja sam mu i rekao da je on u reprezentaciji, u kojoj nam je mnogo pomogao u svim kategorijama, stekao rejting i da dobro razmisli da li je to dobro za njega. Ja mislim da nije. I pored svih napora nismo uspeli da stupimo u kontakt sa njim“, izjavio je srpski selektor.\nZa razliku od selektora, Nenad Krstić je kao cilj na Eurobasketu postavio osvajanje mesta koje vodi na naredno Svetsko prvenstvo.\n„Čeka nas mnogo bitno takmičenje i mislim da odmah na početku treba da postavimo cilj, a to je plasman na Svetsko prvenstvo, tačnije zauzimanje jednog od prvih pet mesta. Ne sećam se od kada sam u reprezentaciji da smo neke pripreme počeli sa ovoliko pehova, ali tu je mnogo mladih koji su talentovani i željni dokazivanja, a mi iskusniji smo puni motiva jer smo prošle sezone razočarali iako smo ispunili cilj, plasman na Evropsko prvenstvo“, ističe Krstić.\nCentar naše reprezentacije pozvao je sve da podrže ovaj mlad tim.\n„Treba da budemo optimisti i cela košarkaška javnost i vi novinari treba da pružimo punu podršku ovom timu jer je ovo najbolje što imamo“, rekao je Krstić.\nOkupljanju reprezentativaca prisustvovao je i predsednik Košarkaškog saveza Srbije Dragan Đilas koji je izjavio da ne treba postavljati visoke ciljeve.\n„Voleo bih da se pred ovaj tim ne postavljaju visoki ciljevi, mada ja mislim da će se umešati u borbu za medalju. Bio bih zadovoljan plasmanom na Svetsko prvenstvo i verujem da imamo kvalitet za to. Zadovoljan sam i što je u timu mnogo igrača iz domaće lige, a timu želim sreću da izbegnu povrede i hvala im što su se odazvali da predstavljaju našu zemlju“, zaključio je Đilas.\nEvropsko prvenstvo održaće se od 4. do 22. septembra u Sloveniji. Reprezentacija Srbije takmičiće se u B grupi sa selekcijama Crne Gore, Litvanije, BIH, Makedonije i Letonije.\nEurobasket 2013Košarkaška reprezentacija Srbije\nPrethodna vest Dauda odbio Gazijantep\nSledeća vest Ni Micov ne može da igra na EP?\nDauda odbio Gazijantep\nNi Micov ne može da igra na EP?


Soylu u Beogradu: Srbija je bitna za Balkan, zajednički ćemo se boriti protiv kriminala | TRT Hrvatski\nSoylu u Beogradu: Sr...\nSoylu u Beogradu: Srbija je bitna za Balkan, zajednički ćemo se boriti protiv kriminala\nSoylu: "Srbija je veoma važna i bitna država, ne samo u okruženju, već za čitav Balkan. Srbija je naša prijateljska zemlja i mi smo učinili sve i to ćemo nastaviti da činimo kako bismo pomogli da Srbija bude jaka ne samo u okruženju, već i na Balkanu".\n20.09.2018 ~ 15.02.2019\nSrbija je veoma bitna država za čitav Balkan i Turska će nastaviti da čini sve kako bi pomogla da ova država bude jaka, izjavio je ministar unutrašnjih poslova Turske Sulejman Soylu u Beogradu, istakavši da će se dvije zemlje zajednički boriti protiv terorizma, organizovanog i ostalih vrsta kriminala.\nNakon potpisivanja pisma o namerama ministarstava unutrašnjih poslova Turske i Srbije o saradnji u oblasti bezbjednosti, na zajedničkoj konferenciji za novinare sa srpskim kolegom Nebojšom Stefanovićem u Beogradu, Soylu je zahvalio Stefanoviću na divnom dočeku.\n"Srbija je veoma važna i bitna država, ne samo u okruženju, već za čitav Balkan. Srbija je naša prijateljska zemlja i mi smo učinili sve i to ćemo nastaviti da činimo kako bismo pomogli da Srbija bude jaka ne samo u okruženju, već i na Balkanu", rekao je Soylu.\nOn je kazao da je namjera njegovog ministarstva i čitave Turske, ali i želja da sa Ministarstvom unutrašnjih poslova Srbije učine sve što je u njihovoj moći da saradnja bude što bolja i prepreka za sva kriminalna djela koja se danas čine u svijetu.\n"Mi imamo namjeru i dogovorili smo se da ćemo zajednički učiniti sve protiv terorizma, organizovanog kriminala i krijumčara, tako da smo danas odlučili da zatvorimo put kriminalu", dodao je.\nOn je istakao da u ime cijele Turske ima moralnu obavezu da se zahvali, ne samo Vladi Srbije i Predsjedništvu Srbije, već i cijelom narodu "kada je bilo najteže - za vrijeme pokušaja državnog udara u Turskoj".\n"Turski narod vam to nikada neće zaboraviti jer ta podrška je nama tada mnogo značila, a znači i sada. Sve što ste učinili tada, to turski narod nikad neće zaboraviti i mi ćemo nastaviti saradnju sa Srbijom", rekao je.\nSoylu je prenio da je predsjednik Turske Recep Tayyip Erdogan puno pozdravio "Srbiju i divan i lijep narod u Srbiji", dodavši da će Erdogan sa predsjednikom Srbije Aleksandrom Vučićem, kao i dva ministarstva učiniti sve za što bolju saradnju dvije zemalja.\n"Imam još jedan pozdrav od turskih državljana koji dolaze kao turisti u Beograd, koji imaju samo predivne komentare o glavnom gradu Srbije. Imate jednu divnu historiju, divnu kulturu", naveo je.\nMinistar unutrašnjih poslova Srbije Nebojša Stefanović izjavio je da mu je velika čast što je u Srbiji ministar Soylu, ocjenivši da odnosi između dvije zemlje idu stalnom uzlaznom linijom, a čemu su podsticaj dali predsjednici Turske i Srbije, čime su započeli "jednu novu eru odnosa Srbije i Turske".\n"Dvije vlade i privreda prate tu vrstu intenzivne saradnje i saradnja u našoj robnoj razmjeni, u turizmu i svim drugim privrednim granama je sve bolja", naveo je, podsjetivši da su turski turisti najbrojniji u Srbiji.\nOn je naveo da je jedan od najznačajnijih zadataka dvaju ministarstava da intenziviraju borbu protiv organizovanog kriminala, kao i snažnija saradnja u borbi protiv terorizma, visokotehnološkog kriminala i migrantske krize.\n"Srbija izuzetno poštuje napore koje Turska čini u tome da više miliona migranata, gotovo četiri miliona migranata čuva, da im obezbjeđuje uslove za zdravstvenu i svu drugu zaštitu jer to nije lak posao", naveo je.\nKako je rekao, saradnja u smislu još brže razmjene podataka će biti još intenzivnija, a potpisivanje pisma o namjerama je prvi korak unapređenja saradnje u oblasti bezbjednosti, istakavši da njima dvojici nije potreban papir da bi sarađivali.\n"Smatramo ministra Soylua za velikog prijatelja naše zemlje. Važno nam je da svaki kriminalac zna da svako ko misli, neće naći utočište ni u jednoj od naših zemalja. Srbija će učiniti sve što može tamo gde bude potrebno da se građani Turske osećaju sigurno", zaključio je.\nMinistar unutrašnjih poslova Turske Sulejman Sojlu boravi u dvodnevnoj posjeti Srbiji.\nTagovi: Nebojša Stefanović , Suleyman Soylu


Mozaik kao umetničko delo, poruka, dekorativni predmet... - Portal Pasaž\nMozaik kao umetničko delo, poruka, dekorativni predmet…\nPosted: 9. septembra 2017. u 13:59 / by Milunka Nikolić / comments (0)\nU Jokanovića kući u toku je izložba mozaika autora Ivana Pavića, Dragana Vasića i Olivere Gavrić Pavić, koja predstavlja tri različita autorska pristupa izradi mozaika: klasičan, s akcentima na slikarstvo i na vajarstvo, prikazujući na taj način i mogućnosti mozaika da apsorbuje druge likovne elemente, ali ujedno dajući uvid u modifikacije klasičnih tehnika saglasno afinitetu autora. Izložba, kao i predstavljanje knjige „Mozaik u Srbiji 1950-2015“ , sva skupa objedinjeno nazivom „Mozaik praksis“, pre Užica gostovala je u osam gradova u toku 2016. , a ove godine bila je izložena u četiri galerijska prostora u Republici Srpskoj.\nKnjigu „Mozaik u Srbiji 1950- 2015“ napisala je Olivera Gavrić Petrović, a izložba je nastala kao „primer različitih pristupa savremenom mozaiku na osnovu započete poetsko-tehnološke analize u knjizi“, i radi se „o sagledavanju mozaika kao slike, reljefa ili strukture, zatim o kategorizaciji ovih dela prema koloritu i prema metodima izrade“. Postavka u Užicu obuhvata 22 mozaika i 11 printova.\n-Knjiga je počela da se stvara još 2001. kada je osnovana umetnička grupa „Ametist“, i kada smo počeli da istražujemo šta u našoj zemlji postoji od mozaika. Mi kao savremeni umetnici, ne kao istoričari umetnosti, arheolozi, ili istoričari, već kao umetnici smo želeli da vidimo šta je naše nasleđe, šta je naš genetski kod. Onda smo napravili projekat „Sazvučje savremenog antičkog i vizantijskog mozaika“, gde smo skupili silne podatke. Nakon toga, počeli smo da istražujemo u čitavoj Srbiji, pa i u Makedoniji. Napravili smo mrežu savremenih autora, mozaičara, onih koji su živeli u našem, aktuelnom vremenu. To je bilo ono čime smo se bavili kao grupa, a ja sam se uvek bavila pisanjem, budući da sam završila Fakultet političkih nauka, smer Novinarstvo, pa mi se činilo idealnim da sve to što smo radili stavim u knjigu. Budući da pre mene niko nije pisao na temu istorije savremenog mozaika, pa čak ni istoričari umetnosti, jako sam se bojala da krenem sa pisanjem. Osmelila sam se tek 2014. , da bi naredne, 2015. knjiga izašla iz štampe- rekla je o nastanku pregleda savremenog mozaika u Srbiji, autor, Olivera Gavrić Pavić.\nNa otvaranju izložbe, Olivera je održala predavanje na temu istorije savremenog mozaika koje je bilo pregled mozaičkog nasleđa od „zlatnog doba mozaika“ iz perioda postojanja SFRJ , pa do danas.\n-Naši monumenatalni mozaici uglavnom su nastajali u doba socijalizma, odnosno, ta socijalistička država napravila je naša najlepša, i za sada jedina, mozaička dela. Radi se o delima u javnom prostoru, a to važi ne samo za mozaik, već i za skulpturu. Pomenimo samo mozaik dugačak 12 m, i to je samo jedan od mozaika koji je krasio zgradu SIV-a. To jesu mozaici na temu NOB-a , ali kada proučavamo istoriju umetnosti, uz izučavanje sižea, gledamo da takve stvari povežemo i sa određenim istorijskim momentom, ali i umetničkim elementom- izjavila je Gavrić Pavić.\n-Postoji milion različitih pristupa mozaiku, kao i u slikarstvu, a ova izložba je pokušaj da se uđe u sitematizaciju mozaičarskog jezika, odnosno da se načne tema teorije forme mozaika. Znači, ovde nastojimo da pokrenemo klasifikaciju mozaika po: načinu izrade, poetici, po tome da li naginje ka slikarstvu, da li je trodimenzionalan ili dvodimenzionalan, a da bi kroz to videli šta se sve u mozaiku može. Recimo, od ravnog mozaika na početku njegovog nastanka, sad već imamo forme koje prelaze u reljef i skulpturu. Mozaik ide u korak sa svim dešavanjima na savremenoj likovnoj sceni- pojednostavila je autorka suštinu koncepta izložbe.\nOlivera Gavrić Pavić je, ovom prilikom, najavila i veliku izložbu međunarodnog mozaika, 18. oktobra u Beogradu koja će biti dobra prilika da se vidi šta i na koji način rade strani umetnici, kao i da se povuče linija razvoja našeg mozaika u odnosu na on što se na tom polju dešava u svetu.\nIzložba mozaika u Jokanovića kući, a u organizaciji Narodnog muzeja Užice, otvorena je do 28. septembra.\nArhiva Izaberi mesec jun 2018 (58) maj 2018 (90) april 2018 (91) mart 2018 (93) februar 2018 (83) januar 2018 (73) decembar 2017 (78) novembar 2017 (76) oktobar 2017 (88) septembar 2017 (71) avgust 2017 (77) jul 2017 (62) jun 2017 (94) maj 2017 (107) april 2017 (112) mart 2017 (130) februar 2017 (109) januar 2017 (96) decembar 2016 (123) novembar 2016 (133) oktobar 2016 (127) septembar 2016 (112) avgust 2016 (96) jul 2016 (118) jun 2016 (116) maj 2016 (153) april 2016 (132) mart 2016 (154) februar 2016 (120) januar 2016 (111) decembar 2015 (147) novembar 2015 (161) oktobar 2015 (160) septembar 2015 (133) avgust 2015 (102)


Tončev podnosi tužbu: Dinamo zaslužuje Super ligu, ali ne zaslužuje Recka\nIzvor: OkRadio.rs, 28.Maj.2019, 10:56\nNovica Tončev, predsednik FS Regiona Istočne Srbije oštro je odgovorio na prozivke koje mu je uputio prvi čovek Dinama iz Vranja, Dragan Antić Recko. Antić je na konferenciji za novinare, u emotivnom izlaganju, optužio „familiju Tončev“ za kampanju protiv Dinama koja je rezultirala ispadanjem „vranjskih žutih“ iz Super lige Srbije. Novica Tončev u svom saopštenju ističe je kao sportski radnik, privrednik i čovek, sve učinio u proteklih godinu dana da maksimalno pomogne Dinamu. - Sportska javnost zna da smo mu dali stadion i celu infrastrukturu za nula dinara, a jedino nisam mogao da mu vodim klub i da igram za Dinamo. Neka...\nIzvor: Sportske.net, 28.Maj.2019\n"Mogu da mi prete i doživotnom suspenzijom iz fudbala, ali cela Srbija neka čuje makar od mene ono što cela fudbalska Srbija zna."..Nastavlja Dragan Antić da "bljuje vatru" nakon što je Dinamo ispao iz Super lige. Prvi čovek Dinama otvorio je "Pandorinu kutiju", pa sada ostaje da vidimo da li ima...


NSRS: Formirane Interventne nabavke - Trebevic.net\nNarodna skupština Republike Srpske usvojila je danas po hitnom postupku Zakon o interventnim nabavkama kojim se obezbjeđuje kontinuitet snabdijevanja tržišta i stanovništva Srpske osnovnim poljoprivrednim i industrijsko-prehrambenim proizvodima neophodnim za ishranu stanovništva u uslovima ozbiljnih poremećaja na tržištu.\nPoslanici su usvojili Zakon o veterinarstvu u Republici Srpskoj kojim se efikasnije uređuje kontrola kretanja životinja, kao i kontrola njihovih bolesti što direktno utiče na bezbjednost hrane životinjskog porijekla.\nNarodna skupština usvojila je Zakon o izmjenama i dopunama Zakona o vodama čij je cilj obezbjeđivanje upravljanja rizicima od poplava i izbjegavanje ili smanjenje direktne ili indirektne štete nastale usljed poplava.\nUsvojen je Nacrt zakona o Pravobranilaštvu Srpske kojim se uređuje njegova organizacija, nadležnost, djelokrug poslovanja i način rada, kao i način zastupanja imovinskih prava i interesa Srpske i jedinica lokalne samouprave.\nParlament Srpske usvojio je Strategiju razvoja lokalne samouprave u Republici Srpskoj za period 2017-2021. godina koja se temelji na sedam principa – vladavina prava i djelovanje sa integritetom, demokratičnost, efikasnost, samostalnost, javnost, finansijska održivost i sistemski pristup u planiranju i upravljanju lokalnim razvojem.\nUsvojen je izvještaj Komiteta za koordinaciju nadzora finansijskog sektora Republike Srpske za 2016. godinu, te više izvještaja Komisije za hartije od vrijednosti Republike Srpske za prošlu godinu.\nNarodna skupština usvojila je izvještaj Republičke komisije za utvrđivanje sukoba interesa u organima vlasti Republike Srpske u prošloj godini u kojem se navodi da je doneseno 38 rješenja, od čega šest o utvrđenom sukobu interesa.\nParlament Srpske je na prijedlog predsjednika Republike izabrao Milenka Krajišnika za predsjednika Fiskalnog savjeta Republike Srpske, dok su za članove ovog Savjeta izabrani Branko Krsmanović i Saša Stevanović.\nNarodna skupština Republike Srpske usvojila je danas i Zakon o vještacima Republike Srpske kojim se preciznije definišu oblasti vještačenja, opšti i posebni uslovi za imenovanje vještaka, te prava, obaveze i princip utvrđivanja odgovornosti i nadzora nad njihovim radom.\nPoslanici su usvojili Zakon o izmjenama i dopunama Zakona o veterinarsko-medicinskim proizvodima kojim se jasnije i preciznije propisuju pojedine njegove odredbe, olakšava primjena u praksi i onemogućava nekontrolisana upotreba ovih proizvoda.\nJednoglasno je usvojen Nacrt zakona o Fondu solidarnosti za dijagnostiku i liječenje oboljenja, stanja i povreda djece u inostranstvu čiji je cilj da omogući oboljeloj djeci iz Republike Srpske dijagnostiku i liječenje u inostranim zdravstvenim ustanovama.\nOvo zakonsko rješenje, čiji je predlagač predsjednik Srpske Milorad Dodik, odnosi se na djecu, državljane Srpske i osiguranike Fonda zdravstvenog osiguranja, kojoj nije moguće pružiti adekvatnu zdravstvenu uslugu u zdravstvenim ustanovama u Srpskoj, kao ni u ustanovama sa kojima Fond ima potpisan ugovor.\nNarodna skupština je usvojila Nacrt zakona o izmjenama i dopunama Zakona o prekršajima Republike Srpske, kojim je predviđeno da se i troškovi prinudne naplate vode kao dug u registru koji vodi Poreska uprava.\nUsvojena je i Strategija razvoja kulture Republike Srpske 2017-2022. godina, čiji su strateški ciljevi uspostavljanje sistema transparentne kulturne politike, visok stepen umjetničke produkcije i profesionalizacija, kulturna pismenost, internacionalizacija i prisustvo na međunarodnoj sceni i decentralizacija.\nPoslanici su usvojili i izvještaj o stanju u bankarskom sistemu Republike Srpske za prošlu godinu i izvještaj o poslovanju i rezultatima rada sa finansijskim izvještajem Agencije za bankarstvo Republike Srpske za 2016. godinu, kao i izvještaj Regulatorne komisije za energetiku Srpske o radu za 2016. godinu.\nNarodna skupština usvojila je i informaciju o dugu Republike Srpske sa stanjem na dan 31. decembar 2016. godine u kojoj se navodi da je javni dug Srpske iznosio 4,34 milijardi KM, što je 45,62 odsto BDP-a, dok je ukupan dug Srpske iznosio 5,43 milijarde KM ili 57,09 odsto BDP-a.\nNarodni poslanici su usvojili odluku o prihvatanju zaduženja Republike Srpske prema Svjetskoj banci – Međunarodnoj banci za obnovu i razvoj po Projektu jačanja bankarskog sektora /8741 – BA/, u iznosu od 28,3 miliona evra, što je 50 odsto od 56,6 miliona evra ukupnog zaduženja za BiH.\nMilimir Govedarica izabran je za pravobranioca Republike Srpske na period od četiri godine.\nNa dužnost zamjenika pravobranioca Republike Srpske u sjedištu zamjenika Banjaluka izabran je Borislav Jeličić na period od četiri godine.\nZa članove Republičke izborne komisije izabrani su Oliver Blagojević, Slađana Škrbić, Željka Kosjerina, Slobodan Sofić, Slavko Zokić, Bekir Omerović i Aleksandar Radeta.\nIz članstva u Komisiji za žalbe, na lični zahtjev je razriješena Slavica Lukić.\nNakon što je apsolviran kompletan dnevni red, predsjednik Narodne skupštine Nedeljko Čubrilović zaključio je rad 20. redovne sjednice parlamenta.


Iako je u Srbiji završeno šest ciklusa programa regionalnog stambenog zbrinjavanja izbeglih, raseljenih, migranata i domicijalnog stanovništva u stanju socijalne potrebe, Subotica je ove godine prvi put prihvatila poziv Komeserijata za izbeglice.\nDo sada je u zemlji od ukupne vrednosti programa od 330 miliona evra realizovano 185 miliona evra, a najznačanije je što program predviđa dodelu stanova, socijalno stanovanje, dodelu građevinskog materijala ili kupovinu seoskog domaćinstva.\nPonuda je da Grad obezbedi infrastrukturalno opremljenu parcelu, usvoji određena dokumenta, a partner obezbeđuje gradnju stambenih jedinica.\n- U okviru Gradske uprave je postignut dogovor i stav Jenea Maglaija, gradonačelnika, i članova Gradskog veća je da Grad treba da uđe u ovaj projekat. Ljudi iz Komesarijata su do sada tri puta posetili Suboticu, obezbedili smo teren za izgradnju objekta u Aleksandrovu i plan je da sve što podrazumeva uslov za konkurisanje završimo najkasnije do kraja ove godine. Važno je usvajanje pojedinih akata, kao što je imenovanje Saveta za migracije, što je Gradsko veće već usvojilo, ali uslov je i usvajanje Lokalnog akcionog plana za rešavanje ovih problema. Plan je u pripremi i nadamo se da će biti usvojen na narednoj sednici Skupštini. Otvorićemo posebnu budžetsku liniju na kojoj ćemo opredeliti sredstva za učestvovanje u ovim programima – kaže Milimir Vujadinović, član Gradskog veća za socijalna pitanja.\nU prvoj fazi je predviđena izgradnja 32 stambene jedinice, a kasnije će biti građena još 12.Vujadinović ističe da je u projektu izuzetno važna dobra saradnja svih učesnika i da je ona uspostavljena sa stručnjacima Direkcije za izgradnju grada, Zavoda za urbanizam i Ivanom Gerginovim, pomoćnikom komesara Komesarijata, i njegovim saradnicima Anjom Stanković i Željkom Kukoleča.\n- Svaka lokalna samouprava učestvuje sa pet ili 10 odsto učešća u zavisnosti da li pripada razvijenoj ili nerazvijenoj kategoriji opština. Koliko obezbedimo biće nam vraćeno sa još dodatnih 90 odsto. Za sada ne možemo znati vrednost stanova dok ne prođe javna nabavka koju će sprovoditi Komesarijat. Očekujemo da će sve biti odobreno početkom 2015. godine. Izuzetno je važno što 25 odsto kapaciteta možemo iskoristiti za stambeno zbrinjavanje domicijalnog stanovništva. Stanovi ostaju u vlasništvu Grada, ali ćemo verovatno predvideti mogućnost da korisnici mogu da ih otkupe po povoljnoj ceni, barem 50 odsto manjoj od tržišne – kaže Vujadinović i dodaje da će za oko mesec dana biti otvoren javni konkurs za pakete građevinskog materijala u vrednosti od po pet hiljada evra i u najavi je konkurs ekonomskog osnaživanja, odnosno, pomoć pri kupovini mašina, stočnog fonda i drugog što obezbeđuje opstanak van socijalne kategorije stanovništva.\nIstovremeno , prema rečima Milimira Vujadinovića, lokalna samouprava rešava dugogodišnji problem gradskih stanova zbog kojeg je budžet Grada oštećen za najmanje 20 miliona dinara. Naime, Grad u svom vlasništvu ima 217 stambenih jedinica koje izdaje građanima u stanju socijalne potrebe na osnovu komisijskih odluka po kriterijumima Centra za socijalni rad. Aktuelna gradska vlast nasledila je pred kraj prošle godine nekompletnu dokumentaciju i naknadnim sređivanjem podataka do sada je utvrđeno da je dug za zakup stanova višemilionski.\n- Mesečna stanarina je od 2000 do 8000 dinara. Oko 90 zakupaca duguje više od 100.000 dinara, ali postoje i dugovi od 300.000 dinara. U toku je izrada baze podataka i formirane su komisije koje na terenu utvrđuju stanje. Recimo, ako neko treba da plaća 5000 dinara, a duguje 200.000 dinara znači da više od tri godine nije platio zakup. Ima i slučajeva gde pouzdano znamo da stanar nije socijalno ugrožen ili da u stanu živi naslednik preminulog korisnika čiji status ne odgovara kriterijumima – kaže Milimir Vujadinović\nGradska uprava će u slučajevima opravdanog duga ponuditi reprogram, a gde bude nepravilnosti i stanar ne bude poštovao gradsku odluku, moraće ipak da zatraži asistenciju policije.\n- Svaki stanar je slučaj za sebe i svaki moramo ponaosob razmotriti jer guranje dugogodišnjeg problema pod tepih i davanje lažne nade nije rešenje. Problem su i neplaćeni komunalni računi u koje je teško steći detaljan uvid zbog čega nas čeka mnogo posla. Ima i novih zahteva za zakup, ali socijalno stanovanje nije samo davanje gradskih stanova pod kiriju već i sufinansiranje kirija sa po 4000 dinara za stanove koje su sugrađani sami izabrali. Neminovno je napraviti red, Zakon se mora poštovati i zato opravdanih dugova nema – zaključuje Milimir Vujadinović.


You are here: Home Ostali sportovi Školski sport Gimnastika: Prvenstvo Srbije po kategorijama u Kostolcu\nponedeljak, 03 novembar 2014 19:26\nKostolac, njegova SO "Partizan" i Gimnastički savez Srbije uspešno su prteklog vikenda (1. i 2.novembra 2014.) organizovali Prvenstvo Srbije po kategorijama.\nU konkurenciji seniorki, u višeboju su se borile tri gimnastičarke: 1. Jelena Stamenković (GK Niš) sa 44,966 bodova, 2. Aleksandra Rajić (SD Vojvodina, Novi Sad) sa 44.633 i 3. Nina Milinković (GK Beograd) sa 37,966 poena.\nU konkurenciji juniorki u višeboju se pojavilo 8 gimnastičarki, 1. Dejana Kuzmanović (Sokolsko društvo Vojvodina, Novi Sad) sa 45.199 bodova, 2. Kristina Živadinović (GK Niš) 42,732 bodova, 3. Milena Kitanović (DGK Napredak, Kruševac) 39,099 bodova, slede: Vanja Petrović (SD Vojvodina) 32,633 boda, Aleksandra Stanković (GDK Napredak) sa 32,433 boda, Anđela Stojanović (GK Niš) 32,166 bodova, Anja Milosavljević (GK Niš) 31,322 i 8. Anastasija Žorić (DGK Napredak) 29,333. U konkurenciji kadetkinja nastupila je samo jedna gimnastičarka, Anđela Đurđević iz Sokolskog društva Vojvodina koja je u višeboju sakupila 49,266 bodova.\nSelektor, trener u GK Niš, sudija na prvenstvu Srbije: prof.dr Saša Veličković\nNa Prvenstvu Srbije u ženskoj gimnastici, najveći broj učesnica bio je u kategoriji pionirki. U ekipnoj konkurenciji prvo mesto osvojila je ekipa GK Beograd (sa 4 gimnastičarke) 101,054 boda, drugo mesto pripalo je ekipi SO Partizan (Kostolac) sa osvojenih 95,032 boda. Po četiri gimnastičarke u višeboju imali su GK Beograd i SO Partizan, GK Sevojno imalo je 2, a Vojvodina i Spartak po jednu pionirku. Pojedinačni plasman, 1. Milica Savić (GK Beograd) 40,396 bodova, 2. Vakula Noemi (GK Spartak,Subotica) 35,499 bodova, 3. Iva Crnoljenska (SO Partizan) sa 35,233 i 4. Jelena Miladinović (SD Vojvodina) 33,166.\nU muškoj sportskoj gimnastici odvijalo se zanimljivo takmičenje u kategoriji seniora, juniora i kadeta. Ekipni pobednik u konkurenciji seniora je GK Niš (Dušan Đorđević, Gavrilo Ilić, Aleksandar Miljković i Miloš Paunović) sa 225,150 bodova, drugo mesto pripalo je ekipi SD Vojvodina (Bojan Dejanović, Stefan Ilić, Milenko Radaković) sa 214,500 bodova. Za titulu se u pojedinačnoj konkurenciji borilo osam gimnastičara: 1. Bojan Dejanović (SD Vojvodina) 77,750 bodova, 2. Miloš Paunović (GK Niš) 76,000 bodova, 3. Aleksandar Miljković (GK Niš) 71,950 bodova, 4. Stefan Ilić (SD Vojvodina) 70,950 bodova, 5. Gavrilo Ilić (GK Niš) 69,850 bodova, 6. Božidar Morović (SO Partizan) 69,300 bodova, 7. Milenko Radaković (SD Vojvodina) 45,800 i 8. Dušan Đorđević (GK Niš) 49,350 bodova.\nNajbolji kadeti u Kostolcui: levo,Stefan Veselinović (Vojvodina), Vlada Raković (Vojvodina) i desno.Srećko Stojadinović (Kostolac).\nU konkurenciji juniora samo je SD Vojvodina imala ekipu, koja je u višeboju osvojila 200,400 bodova. Plasman u pojedinačnoj konkurenciji, 1. Petar Vefić (SO Partizan) sa 77,850 poena, 2. Petar Veličković (GK Niš) 75,150 pena, 3. Ivan Dejanović (SD Vojvodina) 67,250, 4. Luka Obradović (64,000), 5. Nikola Jurković (63,500), 6. Aleksandar Stojanović (58,250) svi iz SD Vojvodina u Novom Sadu.\nEkipni plasman u konkurenciji kadeta, 1. SD Vojvodina sa 207,650 bodova, 2. GD Partizan (Subotica) 154,300 bodova, 3. SO Partizan (Kostolac) sa 142,350 bodova i 4. GK "Soko 2011" (Pirot) sa 49,100 bodova. U konkurenciji 15 odličnih kadeta, najviše su pokazali, 1. Vlada Raković (SD Vojvodina) sa 71,900 bodova, 2. Stefan Veselinović (SD Vojvodina) sa 69,150 bodova, 3. Stefan Pavlović (SD Vojvodina) sa 66,300 bodova, 4. Srećko Stojadinović (SO Partizan, Kostolac) 61,900 bodova, 5. Kristian Gombaš (GK Partizan, Subotica) 57,00 bodova, 6. Vakula Viktor (GK Partizan,Subotica) 55,900 i 7. Luka Milojević (GK Pobednik, Beograd) 52,550.


Efikasnost i agilnost integrišemo u vaše poslovne procese\nMi smo stručnjaci na polju identifikacionih tehnologija u različite svrhe. ID tehnologije koristimo za poslovne aplikacije, posebno rešenja u oblasti kontrole pristupa, upravljanja radnim vremenom i lanca snabdevanja.\nUpravljanje vremenom i prostorom zaposlenih je temelj rada svake organizacije. Efikasna kontrola pristupa poslovnim prostorijama nije bitna samo sa stanovišta sigurnosti, već je i osnova za evidentiranje, planiranje i računanje radnog vremena.\nSavetujemo Vas i sarađujemo u obavljanju kritičnih poslovnih operacija lanca snabdevanja. Osiguravamo da označavate svoje proizvode, efikasno ih skladištite, ponudite i isporučite kupcima pred konkurencijom.\nObeležavanje i pračenje artikala\nzemalja u kojima se koriste naša rešenja\nuspešnih implementacija širom sveta\nsvakodnevnih korisnika naših rešenja\nOKR-i: Ciljevi i ključni rezultati – najbolja tehnika postavljanja ciljeva\nOKR je skraćenica za engleski izraz „Objectives and Key Results“ (ciljevi i ključni rezultati) i predstavlja veoma popularnu tehniku postavljanja ciljeva, koju prvenstveno koriste...\nŠta je upravljanje ljudskim resursima i zašto je toliko važno?\nUpravljanje ljudskim resursima (Workforce management - WFM) je skup procesa upravljanja ljudskim resursima u kompaniji koji se primenjuju s ciljem da se maksimizira produktivnost...\nTermin za sastanak\nUnesite tražene podatke i predložite termin i temu u polju „Poruka“. Očekujte naš poziv uskoro za više detalja.


U nedjelju otvaranje odbojkaškog kampa | Palelive.com\nPočetna Novosti Sport U nedjelju otvaranje odbojkaškog kampa\nU nedjelju otvaranje odbojkaškog kampa\nNa Palama će u nedjelju, 15. jula, u Osnovnoj školi “Srbija” biti otvoren odbojkaški kamp koji će okupiti 100 učesnika iz Republike Srpske i Crne Gore.\nSekretar kampa Aleksandar Lasica rekao je da će u kampu biti dječaci i djevojčice uzrasta od 14 do 16 godina.\nPrema njegovim riječima, na Palama postoje idealni klimatski uslovi za organizaciju odbojkaškog kampa, jer su na nadmorskoj visini od 800 metara, a postoje i dobri smještajni uslovi i sportski objekti.\n“Učesnici će boraviti u novom objektu Studentskog centra `Pale` u dvokrevetnim i trokrevetnim sobama. Za rad kampa obezbijeđeno je cjelodnevno korištenje sportskih objekata, bez prisustva drugih učecnika, što pruža znatno kvalitetniji sadržaj rada u odnosu na dosadašnje uslove”, izjavio je Lasica Srni.\nOn je dodao da se otvoreni sportski tereni, koji su osposobljeni i za odbojku na pijesku, nalaze kod dvorane Osnovne škole “Srbija”, na kilometar udaljenosti od objekta za smještaj.\nDrugi otvoreni sportski tereni nalaze se na 300 metara udaljenosti, ispred objekta “Koran”.\nLasica je naveo da će odbojkaški kamp biti otvoren u 19.00 časova, a da će učesnici tokom svog boravka prisustvovati i predavanjima o zdravoj ishrani i higijeni u sportu.\nOn je naglasio da su sve institucije na Palama upoznate o organizaciji kampa, od policije, opštine do Doma zdravlja, i pružaju maksimalnu podršku.\nPrema njegovim riječima, prošle godine muška reprezentacija Srbije boravila je na Palama, a krajem jula dolazi ženska reprezentacija, tako da se može reći da su Pale mjesto sporta.\nKamp organizuje Odbojkaški savez Republike Srpske uz saglasnost Ministarstva porodice, omladine i sporta Srpske, a trajaće do 22. jula.\nPrethodni članakOdržana Konferencija beba\nNaredni članakRadule Bošković iz Novog Sada naslikao najbolju sliku


Bil Gejts ima savet za buduće preduzetnike | PC Press\n27. februar 2018. 27. februar 2018. Darko Topalović\nAko je Bil Gejts u nečemu dobar, onda je to svakako predviđanje novih prilika za uspeh. Nekoliko puta je izjavljivao da je njegova vizija o mogućnostima koje su se otvarale u svetu kompjutera, prouzrokovala njegov preuranjeni odlazak sa Harvarda, nakon čega se posvetio razvoju tehnologije koja će promeniti svet.\nGejts smatra da bi ljudi trebalo da se posvete oblastima u kojima će značajne inovacije biti potrebne u bliskoj budućnosti kako bi čovečanstvo uspelo da se izbori sa novim izazovima. Najvažniji izazovi koji su pred nama, kako smatra Gejts, uključuju zdravstvenu zaštitu od bolesti na svetskom nivou i potrebu za razvojem novog energetskog sistema za celu planetu. Odgovori na ove izazove će doći kroz naučna istraživanja, smatra Gejts.\nTagovi: Bil Gejts, Microsoft, Nauka, preduzetnici, Savet\n← YouTube uvodi “pametno” titlovanje sadržaja koji se emituju uživo\nIRS od platforme Coinbase tražio podatke o 13.000 korisnika →


O aktuelnom statusu projekta, ekološkim aspektima i ispunjavanju zahtjeva Evropske unije u pogledu izgradnje Bloka 7, govoriće dr.sci.Senad Salkić, izvršni direktor za kapitalne investicije, dok će o značaju i ulozi Bloka 7 u elektroenergetskom sektoru, te ekonomsko-socijalnim aspektima projekta, govoriti Tarik Begić, pomoćnik federalnog ministra energetike, rudarstva i industrije.\nU okviru panela, Branka Knežević, iz Ministarstva spoljne trgovine i ekonomskih odnosa BiH, predstaviće Energetsku strategiju BiH do 2035.godine, uz akcentiranje pozicije Bloka 7 u ovom dokumentu, te drugih blokova u TE „Tuzla“ i „Kakanj“.\nPredstavnici kineskog Konzorcij CGGC/GEDI partnera u projektu izgradnje Bloka 7 - Lu Hao (GEDI) i Chen Yuhan (CGGC), govoriće o opremi i novim tehnologijama koje će se koristiti prilikom izgradnje.\nU okviru Unlimited foruma biće predstavljena još dva projekta iz investicionog portfolija JP Elektroprivreda BiH, Vrelovod Kakanj - Sarajevo i Blok 8 u TE ¨Kakanj¨. O značaju izgradnje Vrelovoda Kakanj – Sarajevo govoriće Almedin Skopljak, rukovodilac Sektora za pripremu izgradnje hidroelektrana, dok će projekat Blok 8 predstaviti Hasan Čaušević, voditelj pripreme izgradnje Bloka 8 u TE ¨Kakanj¨.\nTema ovogodišnjeg Unlimited Foruma je Inovacija i tehnološki razvoj kompetitivnih industrija u okviru zemalja članica inicijative 16+1 sa posebnim akcentom na izgradnji pametnih gradova. Forum će okupiti 400 stranih delegata iz Kine, zemalja Baltika i regije kao i predstavnike bh. državnih institucija, vlada i ministarstava zaduženih za razvoj, tehnologiju, privredu, nauku i inovacije, predstavnike univerziteta, korporacija, tehnoloških parkova i kreativnih hubova.\nSarajevo Unlimited Forum trajaće od 5.do 7.novembra 2018. godine.


ZLATIBOR APSOLUTNI ŠAMPION: Cene nekretnina otišle u nebo, a ovakvo je stanje na drugim planinama | SasoMange\nU novom Sasomange blogu saznaćete kako se kreću cene nekretnina na planinama u Srbiji.\nKako se bliži zima to je sve veće interesovanje za nekretnine na planinama. Doduše, zbog cele situacije s korona virusom, slobodno se može reći da interesovanja za planinski turizam ove godine nije manjkalo, a najviše su tražene nekretnine na Zlatiboru, Kopaoniku i Tari, a potom na Divčibarama.\nNajveća potražnja definitivno je na Zlatiboru, a kuće je moguće kupiti već od 45.350 evra i to za uknjižena imanja od oko 36 kvadrata sa s 2,3 ara placa. Međutim, za veće kuće potrebno je izdvojiti od 115.000 evra pa naviše, a cene se kreću čak i do 950.000 evra. Nešto jeftinije su neuknjižene vikendice, koje je moguće naći po ceni između 79.000 i 85.000 evra.\nIpak, najveća potražnja je za apartmanima i stanovima, a cene se razlikuju u zavisnosti od kvadrature ali i lokacije.\nTako je za apartmane na Zlatiboru u proseku potrebno izdvojiti od 28.000 evra, a prosek cena za četrdesetak kvadrata kreće se između 45.000 i 60.000 evra. Luksuzniji apartmani kreću se po ceni već od 80.000 pa do 138.000 evra.\nKada su stanovi u pitanju, cena kvadrata kreće se od 1.200 evra, iako je moguće naći i garsonjere u užem centru za već od 34.000 evra, ali je potrebno ulaganje. Za stanove u novogradnji potrebno je izdvojiti od 38.600 evra za 26 kvadrata, a prosečna cena stanova kreće se između 43.000 i 60.000 evra.\nManje vikendice na Kopaoniku nije moguće naći za manje od 62.000 evra, a prosek cena uglavnom je između 70 i 90 hiljada evra. Kada su stanovi i apartmani u pitanju, u proseku je za 25 kvadrata potrebno izdvojiti oko 44.000 evra, a cene se kreću i preko 115.000 evra za pedesetak kvadrata.\nSledeća na listi je Tara koja polako ali sigurno postaje sve traženija lokacija. Vikendice na ovoj planini kreću se već od 55.000 evra, iako je bliže Perućcu moguće naći veoma povoljne kuće po ceni 28.990 evra. Ipak, kada su u pitanju popularnije lokacije poput Zaovina, cena nekretnina ide i preko 300.000 evra.\nSve veće interesovanje važi i za Frušku goru, gde je kuće moguće kupiti po ceni već od 45.000 evra, ali cene modenijih i većih vikendica kreću se i do 636.500 evra.\nNešto povoljnije su nekretnine na Staroj planini koje se kreću već od 19.000 evra, dok je na Divčibarama situacija ista već nekoliko godina. Za ovu lokaciju ne manjka interesovanja, a cene se kreću u proseku između 37 i 58 hiljada evra za vikendice, dok je stanove u izgradnji moguće kupiti za već oko 1.400 evra po kvadratu.\nNadamo se da sada imate nešto bolji uvid u cene nekretnina na popularnim planinskim lokacijama, a na sasomange.rs možete naći veliki izbor oglasa za sve lokacije u Srbiji koje vas zanimaju, ali i za sve što vam je potrebno da vaš život bude lakši i lepši.


Šta donosi lokalni Pravilnik o podsticajima poljoprivrednicima u Semberiji ? /VIDEO/ - NTV Arena\nPred poljoprivredom čini se nikada teža godina, bar tako ocjenjuju proizvođači, koji se suočavaju sa znatno visočijim ulaganjima u zahtjevnom poslu. S toga im je kažu svaka podrška kroz podsticaje dobro došla.\nS druge strane neusaglašeni stavovi na relaciji Gradska uprava-Agrarni fond oko raspodjele 1,7 miliona maraka ovogodišnjih lokalnih podsticaja, slutili su prema tada iznesenim stavovima, da će se na operativnost lokalnog Pravilnika čekati neko vrijeme.\nTražimo da se u Nacrtu pravilnika ispoštuju sve odredbe koje smo utvrdili tokom javnih rasprava sa predstavnicima poljoprivrednih udruženja, rekao je proteklih dana gradonačelnik Bijeljine. Usaglašeno je tvrdi on da limit za pšenicu iznosi 1.800 KM, da premija po kilogramu hljebnog zrna bude do 3 pfeninga, da podsticaje imaju i proizvođači krompira, ali i da kalcifikaciju zemljišta sa 20 odsto sredstava sufinansiraju poljoprivrednici.\nVažno je da se samo ispoštuje ono što je usaglašeno tokom održanih javnih rasprava, kategoričan je Petrović.\nU Agrarnom fondu ističu da su 4. maja održali javnu raspravu o nacrtu pravilnika, a prije toga o programu rasopodjele sredstava razgovaralo se sa poljoprivrednicima još u dva navrata. Direktor Agrarnog fonda kaže, da je Nacrt pravilnika koji su predložili obuhvatio 80 odsto zahtjeva poljoprivrednika usaglašenih na javnim raspravama, ali i ono što je predlagao sam gradonačelnik, a bilo je u korist poljoprivrednika.\nI sufinansiranje krečnjaka od strane poljoprivrednika, izazvalo bi kaže Lazarević kontra efekat.\nSve se radi na osnovu analiza, raspolažemo svim podacima iz posljednjih 14 godina o tome kako su se kretali i dijelili podsticaji kaže Lazarević i dodaje da se ni Pravilnik niti program korištenja sredstava ne piše kako kaže ” na pamet”. Podsjeća da je prošle godine podsticaje Agrarnog fonda ostvarilo 2.300 ljudi.\nKako se sa pričom ne bi išlo u krug “ko je ispoštovao, a ko nije zahtjeve poljoprivrednika” prilikom krojenja glavnog dokumenta o raspodjeli podsticaja, iz Agrarnog fonda su zatražili od resornog odjeljenja da sazove novi sastanak sa poljoprivrednim proizvođačima, do koga je i došlo u petak. Uz nešto burniju raspravu koja se vodila i među poljorpivrednicima, došlo je i do usaglašavanja stavova. Uvršten je podsticaj za krompir, limit za pšenicu biće 2.500 KM, mjeru kalcifikacije proizvođači neće sufinansirati. Veće podsticaje iz agrarne kase imaće i pčelari.\nUsaglašeno je i povećanje podsticaja stočarima odnosno uzgajivačima tovnih junadi i priplodnih junica, rašće podsticaji i proizvođačima duvana, pa će sa 15 biti povećani na 20 pfeninga po kilogramu proizvedenog i predatog duvana.\nRatari zadovoljni, dogodine će kažu tražiti da podsticaj za pšenicu bude i veći\nTo što će u stopostotnom iznosu mjeru krečnjaka finansirati Agrarni fond pozdravljaju poljoprivrednici. Krečnjak je kažu u godini redukovane primjene mineralnog đubriva prijeko potreban njivama gdje je lošija struktura zemljišta.\nNastojaćemo da i ove godine obezbijedilo i dodatna sredstva i realizujemo isplate podsticaja u predviđenim iznosima, kaže gradonačelnik.\nU osnivačkom aktu predviđeno je kaže Zlatan Lazarević da lokalni agrarni budžet iznosi 6 odsto od budžeta grada, to bi prema aktuelnom stanju u gradskoj kasi sada trebalo da iznosi 3,6 miliona KM. Međutim ove godine sredstava jesu rasla ali ne u ovoj mjeri, pa trenutno iznose 1,7 miliona KM. U skladu sa planiranim ovogodišnjim mjerama koje su još jednom prečešljane i usaglašene na javnoj raspravi sa poljoprivrednicima, procjenjuje se da će za njihovu realizaciju biti potrebno još dodatnih 500.000 KM.\nNakon što je sve usaglašeno najkasnije za desetak dana Pravilnik o raspodjeli lokalnih podsticaja ugledaće svjetlost dana i biće operativan. Usaglašeno je i da Komisije vrše nadzor nad dodjelom lokalnih podsticaja, radi transparentnijeg procesa.\nBez javnih rasprava nema ni napretka niti usaglašavanja stavova, složili su se u izjavama učesnici ovog sastanka koji je izrodio konstruktivan dogovor.\nTags: agrarni fond, bijeljina, podsticaji, poljoprivreda, pravilnik, zivot sela


Nju horajzons se približava Kujperovom pojasu (VIDEO) - Televizija Kopernikus TV K::CN\nAmerička svemirska sonda „Nju horajzons“ (New Horizons), najbrža svemirska letelica koja je do sada lansirana, približava se Kujperovom pojasu, regionu ledenih asteroida daleko od orbita najdaljih planeta.\n„Nju horajzons“ delimično koristi nuklearnu energiju a najpoznatiji je po prelepim slikama Plutona koje je poslao na Zemlju u julu 2015, piše Sputnjik. Sonda je „uspavana“ pre pet meseci zbog štednje energije dok je letela ka Kujperovom pojasu.\nPostojanje MU69 nije bilo poznato kada je „Nju horajzons“ lansiran 2006, a takodje, njegovom zaslugom, ili krivicom, Pluton je od devete planete Sunčevog sistema postao patuljasta planeta, poznata samo kao „asteroid 134340“.\n„Najverovatnije ćemo pronaći iskonski binarni sistem u Kujperovom pojasu, četiri milijarde godina staru relikviju formiranja Sunčevog sistema i egzotični gradivni element malih planeta nalik Plutonu u Kujperovom pojasu„, rekao je glavni istraživač NASA za „Nju horajzons“ Alan Stern.\nDirektor planetarnih nauka u NASA Džim Grin je naveo da je misija „Nju horajzonsa“ na Plutonu prevazišla očekivanja i da do današnjeg dana podaci koje je sonda poslala nastavljaju da iznenadjuju.\n„Uzbudjeni smo jer nastavljamo dalje u mračne dubine Sunčevog sistema do naučne mete koja nije ni bila otkrivena kada je svemirski brod lansiran„, dodao je Grin.


Koliko antibiotika trošimo? - Pharma Network\nU periodu od 1. do 30. novembra 2017. godine, u Srbiji će biti sprovedeno veliko istraživanje, Četvrta nacionalna studija prevalencije bolničkih infekcija i potrošnje antibiotika, u organizaciji Ministarstva zdravlja Republike Srbije u saradnji sa Republičkom stručnom komisijom za nadzor nad bolničkim infekcijama, Institutom za javno zdravlje Srbije „Dr Milan Jovanović Batut“ i mrežom instituta i zavoda za javno zdravlje.\nStudija se izvodi sa ciljem sagledavanja učestalosti bolničkih infekcija, njihovih prouzrokovača i potrošnje antibiotika, kao i za planiranje daljih aktivnosti u njihovoj prevenciji, a biće sprovedena u 67 bolnica u Srbiji (40 opštih bolnica, 9 instituta, 4 kliničko-bolnička centra, 4 klinička centra, uključujući i dve privatne bolnice), sa očekivanim obuhvatom od oko 15000 pacijenata.\nU okviru pripreme za izvođenja studije, u Vrnjačkoj Banji i Kraljevu (u Opštoj bolnici), 19. i 20. oktobra održava se teoretska i praktična obuka za 200 anketara, zdravstvenih radnika, koji će u bolnicama popunjavati upitnike za svakog pacijenta hospitalizovanog u vreme izvođenja studije.\nČetvrta nacionalna studija prevalencije bolničkih infekcija i potrošnje antibiotika izvodi se po prvi put u saradnji i koordinaciji sa Evropskim centrom za prevenciju i kontrolu bolesti (European Centre for Disease Prevention and Control, ECDC), te će po prvi put rezultati naše nacionalne studije biti poredivi sa rezultatima cele Evrope, i naći se na jednstvenoj mapi Evrope. Po prvi put u Srbiji se paralelno sprovodi i studija potrošnje antibiotika, što je u skladu sa inicijativom Ministarstva zdravlja, nacrtom Nacionalnog programa za kontrolu antimikrobne rezistencije i racionalne upotrebe antibiotika.\nStudija se izvodi u okviru „Drugog projekta razvoja zdravstva Srbije“ Ministarstva zdravlja, koji se finansira iz kredita Svetske banke.


Projekat Srbije i BiH za upravljanje slivom Drine | Energetski portal Srbije\nProjekat Srbije i BiH za upravljanje slivom Drine\n20.04. 2017 Srbija | Održivi razvoj\nMinistar poljoprivrede i zaštite životne sredine u Vladi Republike Srbije gospodin Branislav Nedimović i ministar spoljne trgovine i ekonomskih odnosa BiH gospodin Mirko Šarović potpisali su Memorandum o razumevanju o saradnji na implementaciji projekta „Upravljanje slivom reke Drine na zapadnom Balkanu“.\nGospodin Nedimović je nakon potpisivanja ovog dokumenta objasnio da će realizacija projekta početi za nekoliko dana i da će trajati ukupno četiri godine, nakon čega će se dobiti sistem ranog upozorenja od poplava. Na reci Drini, ali i na svim njenim pritokama, biće rađeni sistemi odbrane od poplava, a na nekim prostorima i sistemi mobilnih panela, što će svima koristiti da se ne bi ponovila 2014. godina, istakao je ministar. Drina će nas sve povezati i omogućiti kontrolisanje elementarnih nepogoda, odnosno promena koje se dešavaju u klimi i koje nam donose neke nove izazove, naveo je on, ocenivši da će najveće koristi imati ljudi koji žive u slivu ove reke.\nGospodin Šarović je naglasio da se pomenuti memorandum odnosi na integrisano upravljanje slivom reke Drine, a finansira ga Globalni fond za klimatske promene, a implementira se preko Svetske banke. On je precizirao da ukupna vrednost projekta iznosi približno devet miliona dolara, od kojih 3,3 miliona dolara pripada Bosni i Hercegovini (BiH), približno 31 odsto Srbiji, odnosno 32 odsto Crnoj Gori, sa kojom je već potpisan ovakav memorandum. Prema njegovim rečima, projekat ima nekoliko komponenti, među kojima su integrisano, odnosno zajedničko upravljanje slivom reke Drine, jačanje kapaciteta za upravljanje u tom slivu, kao i niz konkretnih projekata koji se odnose na degradaciju zemljišta.\nKao odgovor na hitnu potrebu za efikasnijim upravljanjem vodama, odnosno ublažavanjem posledica poplava i suša u slivu reke Drine, 2010. godine su tri zemlje sliva – BiH, Crna Gora i Srbija u saradnji sa Svetskom bankom pokrenule „Regionalnu inicijativu za zapadni Balkan za upravljanje poplavama i sušama u slivu reke Drine“.\nU Srbiji će osnovnu nadležnost za sprovođenje projekta imati Ministarstvo poljoprivrede i zaštite životne sredine, odnosno Tim za upravljanje projektom u okviru Republičke direkcije za vode.\nMemorandum o razumevanju o saradnji na implementaciji projekta Upravljanje slivom reke Drine na zapadnom Balkanu\nRegionalna inicijativa za zapadni Balkan za upravljanje poplavama i sušama u slivu reke Drine


Micotakis: Kljucna uloga Grcke za energetsku autonomiju Evrop\nTanjug 3. juna 2022. 17:29\nASTIPALEJA – Grčki premijer Kirijakos Micotakis smatra da Grčka, ulazna stanica za prirodni gas iz istočnog Mediterana, može da igra ključnu ulogu u podršci Evropi da postigne energetsku autonomiju s obzirom na njen položaj i ulaganja u infrastrukturu, kao što je novi terminal za tečni prirodni gas (TPG) na severu zemlje.\nNakon izbijanja rata u Ukrajini, Evropska unija traži nove rute za snabdevanje prirodnim gasom i alternativne izvore energije u nastojanju da smanji oslanjanje na ruski gas.\n„Kada je reč o gasu iz istočnog Mediterana, mislim da moramo da razmotrimo sve opcije i da nađemo najisplativiji način za prenos gasa, koji postoji na Kipru ili u Izraelu, na evropsko tržište. Kakvo god rešenje da neko smisli ono će sigurno uključiti Grčku“, rekao je Micotakis u intervjuu za Rojters, na egejskom ostrvu Astipaleja.\nGrčka ima jedan terminal za TPG i planira da izgradi još dva, od kojih jedan plutajući kod severnog grada Aleksandropolisa.\nPrema rečima Micotakisa, zemlja proširuje svoju elektroenergetsku mrežu kako bi mogla da poveća korišćenje obnovljive energije, a takođe očekuje da će gasna konekcija s Bugarskom biti završena sledećeg meseca.\nMicotakis je doputovao na Astipaleju radi nadgledanja dokle se stiglo s projektom koji su grčka vlada i nemački Folksvagen pokrenuli pre godinu dana, a koji predviđa da se sva vozila na ostrvu zamene električnim automobilima.\n„Ono što vidite ovde je pogled u budućnost“, rekao je on.\nPredsednik grčke vlade je ocenio da je prirodni gas samo gorivo za tranzicioni period, obećavajući da će povećati upotrebu obnovljive energije. Nada se da bi Astipaleja, koja vrvi od vetrnjača i koja se polako pretvara u zeleno ostrvo, mogla da postane uzor za sva grčka ostrva.\n„Vetar i sunce koje imamo ovde proizvode najjeftiniju moguću struju i ima je u izobilju, a uz to je naša. Ne treba da se oslanjamo ni na koga drugog“, rekao je Micotakis i izrazio uverenje da se Grčka neće suočiti sa nedostatkom struje tokom leta, u špicu turističke sezone, kada raste potražnja za električnom energijom za rashladne uređaje.


Sledeći Lamborghini Huracan će biti hibrid - AUTOMOBILI\n22/04/2021 10:38:31 PM\nNASLOVNA / VESTI / Sledeći Lamborghini Huracan će biti hibrid\nKompanija Lamborghini tvrdi da će naslednik njenog modela Huracan sadržati određenu formu hibridnog pogonskog sklopa.\nIako je italijanska marka ostala posvećena isključivo održavanju V12 motora sa unutrašnjim sagorevanjem i pripremila njegovu novu verziju za zamenika modela Aventador, glavni izvršni direktor Stefano Domenikali priznao je da će naslednici Huracan linije definitivno biti elektrifikovani.\n“Sledeći Huracan predstavlja model koji će biti hibridizovan. Ovakav postupak predstavlja odgovor, međutim puna elektrifikacija ne predstavlja opciju”, izjavio je Domenikali.\nOstaje da bude viđeno koji motor će ovaj brend upotrebiti na sledećem ulaznom nivou superautomobila, ali ne postoje nikakve prepreke da se trenutna V10 varijanta podesi lepo i iskoristi zajedno sa manjim električnim agregatom i pakovanjem baterija.\nNaslednik Lamborghini Huracan automobila trebalo bi da stigne 2022. godine, pružajući kompaniji dovoljno vremena da razvije svoju tehnologiju, koja će biti veoma laka, ali će takođe nuditi i mogućnost potpuno električne vožnje.\nOvakva kombinacija motora sa unutrašnjim sagorevanjem, električnih jedinica i baterijskih pakovanja već je testirana i dobro se pokazala u slučajevima nekih drugih proizvođača. Sva vozila sa ovakvim sistemima i u kombinovanoj vožnji, tokom jedne konstantne brzine pokreću elektromotori i jednosmerna struja snabdevena energijom iz akumulatora.\nTo je velika prednost, posebno u gradskim uslovima, jer motor sa unutrašnjim sagorevanjem i većim nivoom emisija izduvnih gasova nije aktivan, ali sa druge strane, kada dođe do potrebe za većim brzinama ili punom opterećenju pogonskog sklopa, standardni agregat ulazi u igru. Prilikom njegovog rada svaka kočiona snaga putem dodatnih komponenti pretvara kinetičku u električnu energiju i zatim, nalik generatoru, dopunjuje akumulatore hibridnog sklopa, što zatvara idealan ciklus i nudi najbolje iz oba sveta.\nTagovi2018 2019 hibrid Huracan Lamborghini\nPrethodno 2018 Toyota Century\nSledeće Dozvoljen uvoz automobila starijih od 30 godina\nhttps://www.facebook.com/soloautomobili/ mettete like


Pjongjang podržao Trampovu nominaciju: On je mudar, Hilari je glupa @ Cafe.ba\nVic dana: Pero srećković - najveći na svijetu Pjongjang podržao Trampovu nominaciju: On je mudar, Hilari je glupa Svijet\nIzvor: Tanjug 01.06.2016 u 09:46 h\nSjeverna Koreja je podržala nominaciju Donalda Trampa za predsjednika SAD, pohvalivši ga na svom propagandnom sajtu kao ''dalekovidog predsjedničkog kandidata'', sposobnog da oslobodi Amerikance straha od nuklearnog napada Sjeverne Koreje.\nU kolumni u listu "DPRK Tudej", jednog od glasnika zvaničnog Pjongjanga, Tramp se opisuje kao "mudar političar" i pravi izbor za američke glasače na predsjedničkim izborima 8. novembra, prenio je Rojters.\nTrampovu najveću konkurenciju, favoritkinju za nominaciju Demokrata za predsjednika SAD Hilari Klinton, sjevernokorejski list je nazvao "glupom Hilari", zbog njenog prijedloga da se primjeni iranski model sveobuhvatnih sankcija u cilju razriješenja problema nuklearnog naoružanja na korejskom poluostrvu.\nTramp je na tu temu rekao Rojtersu da je spreman da razgovara sa sjevernokorejskim liderom Kim Džong-unom kako bi pokušao da zaustavi nuklearni program Pjongjanga i dodao da bi Kina takođe trebalo da doprinese razriješenju tog problema.\n"Ispostavlja se da Tramp nije oštri, ekscentrični, neobrazovani kandidat kakav tvrde da jeste, već je mudri političar i dalekovid predsjednički kandidat", navodi se u tekstu.


(VIDEO) Beograd: ''Građevinari'' prozivkom započeli pripreme za prolećni deo prvenstva\nFudbaleri i stručni štab fudbalskog kluba Rad započeli su danas pripreme za prolećni nastavak superligaške sezone i borbu za plasman u plej-of.\nStručni štab fudbalskog kluba Rad obavio je danas prozivku igrača kojom je započeo proces priprema ekipe za prolećni deo šampionata u kome će ’’građevinari’’ kao glavni cilj imati opstanak u elitnom rangu takmičenja. Na spisku je bilo 30 fudbalera na koje šef stručnog štaba Nebojša Petrović trenutno može da računa.\nEkipa će u Beogradu trenirati sve do 29.januara i u tom periodu odigrati dve kontrolne utakmice, protiv ekipa BSK-a iz Borče (21. Januar) i Budućnosti iz Dobanovaca (28.januar). Nakon toga ’’građevinari’’ će otići na Kipar gde će obaviti dvonedeljne pripreme i odigrati pet ili šest kontrolnih mečeva. Protivnici Rada će biti dve poljske ekipe, Pogon i Arka, zatim dve ruske ekipe, Spartak iz Moskve (U21) i Ural, a generalna proba na Kipru biće duel sa ekipom Atlantisa iz Litvanije.\nEkipa Rada je jesenji deo sezone okončala na 10.mestu superligaške tabele sa 24 osvojena boda. Prvi zvanični meč u nastavku šampionata ’’građevinari’’ će odigrati 18.februara u okviru 22.kola kada će na svom stadionu ugostiti drugoplasirani Partizan.


Jelena Lengold u Lodevu | Arhipelag\nJelena Lengold u Lodevu\nJelena Lengold, ekskluzivni autor Arhipelaga, učestvovaće na velikom pesničkom festivalu Glasovi Mediterana u Lodevu, u Francuskoj, od 17. do 23. jula.\nU Lodevu, starom gradu na jugu Francuske, tradicionalno se održava jedan od najvećih pesničkih festivala u Evropi. Ovaj festival je posvećen poeziji Mediterana i Mediteranu kao pesničkoj temi, a na njemu tokom svake godine učestvuju pesnici iz svih zemalja koje gravitiraju Sredozemlju.\nTokom festivala u Lodevu Jelena Lengold će imati četiri čitanja svojih pesama na različitim mestima u ovom gradu koji je tokom trajanja festivala u potpunosti posvećen pesničkoj umetnosti.\nMeđu ovogodišnjim učesnicima festivala u Lodevu nalaze se slavni sirijski pesnik Adonis, koji je poslednjih nekoliko godina kandidat za Nobelovu nagradu za književnost, francuski pesnici Fernando Arabal i Žak Dara, Amir Or iz Izraela, Hajer Ben Nasr iz Tunisa i mnogi drugi.\nArhipelag će u septembru objaviti novu knjigu pesama Jelene Lengold Bunar teških reči, napisanu posle dvadeset godina od nastanka prethodne pesničke knjige ove autorke.


srbijasport.net - Vesti - Međunarodni fudbal - 21. kolo Bundeslige uživo na Eurosportu 2\n31.01.2018 Grayling 346\n21. kolo Bundeslige uživo na Eurosportu 2\nPredstojećeg vikenda na programu su utakmice 21. kola 55. sezone Bundeslige. Iako se Bajern osamio na vrhu tabele, još mnogo uzbuđenja se očekuje na terenima širom Nemačke, jer je ograničen broj "evropskih" mesta, a pretendenata ima mnogo.\nNovo kolo Bundeslige otvoriće "jarčevi" i "milioneri" u Kelnu, gde će Dortmund pokušati da prekine dobru seriju domaćina. Keln je do prve pobede u sezoni došao u poslednjem kolu jesenjeg dela prvenstva Nemačke, ali su nakon odmora upisali dve pobede i jedan remi i redukovali su prednost pretposlednjeg Hamburgera na samo tri boda. Dortmundu je trijumf potreban, velika se borba vodi na vrhu tabele, jer u samo tri boda razlike nalazi se šest timova koji pretenduju na neko od pet slobodnih mesta koja vode u evropska takmičenja.\nZbog te činjenice posebno će zanimljiva biti utakmica u Menhengladbahu, gde će Borusija ugostiti Lajpcig, direktnog konkurenta za plasman u Ligu šampiona i Evrope. U bitku bi mogao da se umeša i Augsburg, koji će se u slučaju pobede izjednačiti po broju bodova sa gostima iz Ajntrahta, koji su trenutno četvrti na tabeli. Među ekipama koje imaju evropske ambicije nalazi se i Šalke, koji će u Gelzenkirhenu ugostiti Verder. Gosti iz Bremena vode borbu za opstanak, trenutno se nalaze na mestu koje donosi baraž utakmicu na kraju sezone, sa samo bodom, odnosno četiri prednosti u odnosu na „fenjeraše“, Hamburger i Keln.\nAktuelni šampion Bundeslige i apsolutni lider 55. sezone, ekipa Bajerna će gostovati Frajburgu, ekipi koja se nalazi na 12. mestu.\nParovi 21. kola Bundeslige:\nFC Koln-Dortmund uživo na Eurosportu 2\nMainz-Bayern Munich uživo na Eurosportu 2\nB. Monchengladbach-RB Leipzig uživo na Eurosportu 2\nAugsburg-Eintracht Frankfurt uživo na Eurosportu 2\nHamburger SV-Hannover uživo na Eurosportu 2


Šangaj će pojačati razvoj maglev vozova - Kineski Radio Internacional\nŠangaj će pojačati razvoj maglev vozova\n2019-03-14 14:41:37 | CRI\nKineski zakonodavac je sugerisao da Šangaj, koji upravlja prvom svetskom komercijalnom maglev linijom, treba da ubrza ispitivanja i poboljša svoju tehnologiju kako bi zadržao prednost na međunarodnom nivou.\nU toku je nova runda tehnološke konkurencije nad maglev vozovima u svetu, veliki broj zemalja je ubrzao razvoj svoje tehnologije, rekao je Vu Guanghui, predstavnik Svekineskog narodnog kongresa i potpredsednik šangajskog avio-proizvođača „Komercijalna avio korporacija Kine“, tokom godišnjeg zasedanja u Pekingu.\nVu je podsetio da Japan gradi maglev liniju između Tokija i Nagoje, koja bi trebala da bude otvorena do 2021. godine, a putovanje će trajati samo 40 minuta.\n„Mnogo stranih dobavljača tehnologije se fokusira na maglev, a neki pokušavaju da ponude nove planove za Šangaj“, rekao je Vu.\nČak je o izvršni direktor „Tesle“ Elon Mask pokazao veliko interesovanje da isporuči plan za Šangaj, kada je „Tesla“ potpisala memorandum o saradnji sa vladom Šangaja prošle godine, podstio je Vu.\nŠangaj je upravljao maglev linijom na osnovu kinesko-nemačke tehnologije između stanice metroa u novoj oblasti Pudong i međunarodnog aerodroma u Pudongu od 2006. godine, na kojoj je najviša brzina 430 kilometara na sat.


Vulin upriličio prijem povodom Dana žena - Studio B\nBeograd -1°C u 22:00\nVulin upriličio prijem povodom Dana žena\nVulin upriličio prijem povodom Dana žena Tanjug\nDruštvoDrustvo Pocetna 07. 03. 2018. 16:51:03\nMinistar odbrane i načelnik Generalštaba Aleksandar Vulin i Ljubiša Diković, upriličili su prijem povodom Međunarodnog dana žena, 8. marta.\nKako je saopšteno iz tog resora, prijem je držan u Velikoj ratnoj sali Starog generalštaba, a praznik je koleginicama čestitao ministar Vulin u ime svih pripadnika Ministarstva odbrane i Vojske Srbije.\nIzrazivši iskreno poštovanje i ljubav prema svakoj dami koja je pripadnica sistema odbrane, ministar je rekao je primetio da su one uvek najžešći, najuporniji kritičari, ali i najveći oslonac i najveća radost.\n„Zato uvek imam tremu kada govorim pred vama jer znam da me dobro vidite i da svakog od nas poznajete bolje nego što bismo mi to želeli. U okviru Ministarstva odbrane svakog dana 6.670 naših koleginica daje sve od sebe da bi naša zemlja bila bolje i sigurnije mesto za život“, rekao je Vulin.\nMiistar je kazao i da 1.612 koleginica svakog dana s oružjem brine da Srbija bude sigurna i bezbedna.\nDodao je da svakog dana svaka od njih, poput njihovih kolega, nastoji da bude bolja, obučenija i pripremljenija da bi svet oko nas bio bolje mesto za život.\nVulin je zahvalio damama na godinama požrtvovanosti i vernosti i na godinama buđenja nade, ali i na hrabrosti da odaberu vojni poziv i tako hrabro i sigurno preuzmu dužnosti koje su godinama bile rezervisane isključivo za muškarce. „Vi ste sve prepreke odavno preskočile i dokazale nam koliko svaka pripadnica u našem sistemu vredi i koliko možemo da učimo jedni od drugih, jer nisu ovo dva suprotstavljena sveta“, rekao je ministar odbrane.\nPodsetio je da svako jutro kada pripadnice Ministarstva odbrane i Vojske Srbije obuku uniformu ili kada dođu na svoja radna mesta, nisu sigurne kada će se vratiti kući, jer je njima poveren posao da učine sve kako bi zemlji bilo bolje, svesno zanemarujući svoju porodicu.\nZato, istakao je, treba zahvaliti i porodicama zaposlenih žena u Ministarstvu odbrane i Vojsci Srbije na strpljenju, entuzijazmu, poverenju i ljubavi koju osećaju prema sistemu odbrane.


Kriza u Evropi – Bankar.me\nTag Archives: Kriza u Evropi\nOctober 3, 2018 Članci, EVROPA, SVE VIJESTI 0\nJačanje populista i krajnje desnice u Njemačkoj i širom Evropske unije je veliki izazov za evropske lidere i posebno njemačku kancelarku Angelu Merkel, pišu svjetski mediji i pitaju se kako na napore na očuvanju i jačanju evropskog projekta može uticati slabljenje njenog autoriteta nakon 13 godina vladavine.\nAugust 23, 2018 EVROPA, SVE VIJESTI 0\nSljedeći evropski izbori koji će se održati u maju “vjerovatno su najvažniji” od njihovog pokretanja 1979., ocijenio je u četvrtak evropski komesar Pierre Moscovici.\nOctober 24, 2017 EVROPA, MAKRO, PLANETA, SVE VIJESTI 1\nBritanski portal “Ekspres“ objavio je listu od 10 zemalja koje, kako navode, trenutno najviše ugrožavaju Evropsku uniju.\nSeptember 26, 2017 EVROPA, MAKRO, PLANETA, SVE VIJESTI 0\nBivši grčki ministar finansija Јanis Varufakis predviđa, nakon što su objavljeni rezultati izbora u Njemačkoj,\nSve stranke krajnje desnice u Evropi: Šta Njemačka može da nauči?\nSeptember 26, 2017 Članci, EVROPA, MAKRO, PLANETA, SVE VIJESTI 0\nNjemačka Hrišćansko-socijalna unija (CSU) je dugo insistirala da se nijednoj stranci desnijoj od nje nikada ne dopusti da uđe u Bundestag.


Privremeno prekinut štrajk u Lufthanzi\nPiloti nemačke aviokompanije Lufthanza privremeno su prekinuli najavljeni četvorodnevni štrajk pošto su se kompanija i sindikat - posle dvočasovnog pretresa u frankfurtskom Sudu za radne sporove - dogovorili da obustave štrajk i vrate se pregovorima.\nLufthanza je prethodno zatražila od suda da prekine štrajk njenih pilota koji je izazvao otkazivanje hiljada letova u Evropi i svetu.\nPiloti Lufthanze obustavili su rad zbog zabrinutosti da bi ta nemačka aviokompanija mogla da pokuša da smanji troškove za osoblje prebacujući njihova radna mesta u strane partnerske kompanije, u kojima su plate manje. Lufthanza demantuje postojanje takvih planova i procenjuje da štrajk nanosi štetu od 30 miliona dolara dnevno..\nU međuvremenu, avioindustriji preti novi štrajk. Francuski kontrolori letenja pripremaju se da sutra obustave rad zbog spora nevezanog sa onim u Lufthanzi.\nPet francuskih sindikata pozvalo je svoje članove na četvorodnevni štrajk u znak protesta zbog planova za integraciju kontrole vazdušnog saobraćaja u Evropi. Francuski kontrolori strahuju da bi ta konsolidacija mogla da dovede do zatvaranja radnih mesta i gubljenja beneficija.